Eta orain Abotsanitz mehatxatu du – abotsanitz.eus\n16 abendua, 2019 Albisteak / Ekonomia / Politika\nAurreko astean salatu genuen Montai taldeko buru Aitor Elorzak Hondarribiko Udala mehatxatu zuela. “Que esta mercantil se reserva el derecho de actuar ante dicho Ayuntamiento debido al quebranto económico que le producen dichas actuaciones”, bere hitzak. Orain Abotsanitzen kontra zuzendu ditu bere mehatxuak. Egin genuen salaketan publikoki atzera egin ezean, gure kontrako neurriak hartuko dituela esan du guri, sareetara, eta komunikabideetara bidalitako oharrean.\nBerriro diogu, Abotsanitzek ez ditu ez Montai taldearen ez beste inoren praktika mafiosorik onartuko eta lanean jarraituko dugu Hondarribian legea errespetatua izan dadin. Egin genuen salaketan publikoki atzera egin ezean, gure kontrako neurriak hartuko dituela esan du. Egin ezazu nahi duzuna, guk legezkotasuna babesten jarraituko dugu, Hondarribiko Udalean, epaitegietan, edozein lekutan.\nMontairen eta udalaren ibilgailuak, Madalen plazan


Datorren asteko jolas eta ikuskizunetarako gonbidapenak eskuratu daitezke - Azpeitiko Udala\nDatorren asteko jolas eta ikuskizunetarako gonbidapenak eskuratu daitezke\nUztailerako osatutako egitarauaren baitan, datozen astean haurrentzako parkea zein musika bandaren pasodobleen kontzertua, Juan Antxieta Musika Eskolako txistularien eta Banda gaztearen kontzertuak, Hodei Magoa eta hordar eskulturen tailerra izango dira. Covid 19aren baitako prebentzio neurriak betetzeko aforo mugatua izango dute ekintzen, eta bertara joan nahi dutenek aurrez gonbidapenak hartzea beharrezkoa da.\nUztailaren 20an, Betharram eta Perdillegiko jolas guneetan, haurrentzako parkeak egongo dira egun osoan zehar. Hala Betharrametan 3 urtetik 10 urte bitartekoentzako jolasak izango dira, eta Perdillegin 10 urtetik gorakoenak. guztira, gune bakoitzean 5 txanda izango dira. 10:30ean, 12:00etan, 15:30ean, 17:00etan eta 18:30ean hasiko dira eta ordu eta erdiko txandak izango dira. Ahalik eta haur gehienek jolasteko aukera izan dezaten, bakoitzak txanda baterako sarrera eskuratzeko aukera izango du.\nUztailaren 21ean, Hodei magoaren ikuskizuna izango da Soreasu antzokian. Hurregoo egunean, uztailaren 22an, goizean, 11:30etan hasita hondar eskultura tailerra eskainiko da Plazan. honetarako ez da aurrez gonbidapenik hartu behar, egunean bertan hartuko dira datuak. Arratsean, Juan Antxieta Musika Eskolako txistulariek eta Banda Gazteak eskainiko dute kontzertua, 19:30ean hasita, eta ondoren, 21:30ean, Udal Musika Bandaren ohiko pasodobleen kontzertuaz gozatzeko aukera izango da plazan. Hilaren 23an, berriz, Sanagustin kulturgunean, Broken Brothers Brass Band taldeak kontzertua eskainiko du; sarrerak salgai daude oraindik Kulturazen webgunean.\nGonbidapen eta sarrerak\nUztailak 20, egun osoan, Betharram eta perdilegin : Jolas parkeak\n3-10 urtekoen Betharramerako gonbidapenak:\n1. txanda: 10:30ean\n2. txanda: 12:00etan\n3. txanda: 15:30ean\n4. txanda: 17:00etan\n5. txanda: 18:30ean\n10 urtetik gorakoen Perdillegiko parkerako gonbidapenak:\nUztailak 21, 19:00etan, Soreasu antzokian\nHodei magoaren ikuskizuna\nUztailak 22, 11:30ean, Plazan\nHondar eskultura tailerra (ez da aurrez gonbidapenik hartu behar)\nUztailak 22, 19:30ean, Plazan\nMusika Eskolako Txistulariak+banda Gaztearen kontzertua\nUztailak 22, 21:30ean, Plazan\nPasodoble kontzertua: Udal musika banda\nUztailak 23, 20:00etan, Sanagustinen\nBROKEN BROTHERS BRASS BAND taldearen kontzertua. Sarrerarekin.


Priapo (antzinako grezieraz: Πρίαπος, Priapos; latinez: Priapus) Greziako mitologiako pertsonaia izan zen, ugalkortasunaren jainkoa, baratzen eta mahastien zaindaria. Dioniso eta Afroditaren semea zen, zakil izugarri handi batez hornitua. Lampsako (egungo Lapseki) hirian abandonatu zuen amak, eta hango aitagoia bihurtu zen. Irudietan, amaigabeko erekzioa zuenez, priapismo izeneko gaitzari izena eman zion.\nPriapo (antzinako grezieraz: Πρίαπος, Priapos; latinez: Priapus) Greziako mitologiako pertsonaia izan zen, ugalkortasunaren jainkoa, baratzen eta mahastien zaindaria. Dioniso eta Afroditaren semea zen, zakil izugarri handi batez hornitua. Lampsako (egungo Lapseki) hirian abandonatu zuen amak, eta hango aitagoia bihurtu zen. Irudietan, amaigabeko erekzioa zuenez, priapismo izeneko gaitzari izena eman zion. (eu)


Egungo trenbide azpiegitura modernizatzeko eskatuko dute Madrilen - Sakana - Guaixe.eus\nEgungo trenbide azpiegitura modernizatzeko eskatuko dute Madrilen\nGuaixe 2022-06-22 13:00\nKongresuan egindako bilera. UTZITAKOA\nArabako eta Nafarroako udal eta kontzejuetako ordezkariak, besteak beste, trenbide sareaz ariko dira gaur, Espainaiko Kongresuko batzorde batean.\nKongresuko Garraio, Mugikortasun eta Hiri Agenda Batzordea Batzordeko PSOE, Podemos, Ciudadanos eta EH Bilduko parlamentariekin gaur bilera izan dute Arabako eta Nafarroako hainbat toki erakundetako hamahiru ordezkarik. Bileran lau hautetsi sakandar ere egon dira: Oihana Olaberria Jaka, Arakilgo alkatea, Aitor Larraza Carrera, Irurtzungo alkatea, Patxi Xabier Razkin Sagastibeltza, Lakuntzako alkatea eta Silvia Marañon Chasco, Etxarri Aranazko alkatea.\nMadrilen Burgos-Gasteiz-Iruñea-Zaragoza trenbide sarea hobetzeko eta egokitzeko informazio azterlana egiteko aurrekontu partida lehenbailehen exekutatzeko beharra aldarrikatu dute. Izan ere, aurtengo Estatuko Aurrekontu Orokorretan jasota dagoen 200.000 euroko partida bizkor gauzatzeko eskatu dute, trenbide azpiegiturak hobetzeko eta egokitzeko informazio azterketa bat idazteko. Kongresura joan direnen iritziz egungo trenbidea hobetzea Abiadura Handiko Trena egitea baino onuragarriagoa da. Eta AHT egitasmoen gaineko “kezka” adierazi diete parlamentariei.\nGizartea Arakil Etxarri Aranatz Irurtzun Lakuntza\nGuaixe api 11 Sakana\nAbiadura handiko plataforma berriek eragindako 35 toki-erakundetako ordezkariek manifestu bat adostu dute, salgaien eta bidaiarien garraioari benet...


ITC Fundazioa : Helburuak\nGarraio eta Merkataritza Institutuak, bere bezero/erabiltzaileen erabateko gogobetea lortu nahian, profesionaltasun, kalitate, berrikuntza eta eraginkortasun irizpideekin bideratu nahi ditu bere jarduerak.\nHelburu horiek lortzeko, ITCren Zuzendaritzak Kalitate Politika hau ezarri du, antolakuntza guztiak bere eginik, benetan helburu horiek lortzeko bidea izan dadin.\nHona hemen gure helburuak:\nBezero/erabiltzaile eta Kolaboratzaileen baldintzak etengabean betetzea.\nAntolakuntza osoan, taldean antolaturiko lana egitea, hauxe da, langile guztiek parte hartzea arazoak konpontzeko eta etengabeko hobekuntza lortzeko lanean.\nBaliabide materialak eta giza baliabideak optimizatzea, emaniko zerbitzuak beti ere eskatutako kalitate irizpideen arabera gauza daitezen.\nEdozein arazo izanez gero, beharreko zuzentze eta prebentzio ekintzak bideratzea, akatsen arrazoiak ikertu eta akats horiek baztertuz.\nGure Behin Behineko Langileak eta Kolaboratzaileak tartean sartzea gure balio kateko kide gisa, ezarritako Kalitate printzipioak beren gain harraraziz.\nAntolakuntza osoan parte hartzea, bezero/erabiltzailearen gogobetetze kontzeptua zorrotz aplikatuz hornitzaileekin eta bezero/erabiltzaileekin ditugun etengabeko harremanetan, aplikatu beharreko lege baldintzak uneoro beterik.\nAntolakuntza pertsona guztiak prestatu eta motibatzea, lanpostu bakoitzean aurrera eraman beharreko funtzioak bete ahal izateko.\nLangileei lortu diren emaitzen berri ematea, horretarako, ITCren barne komunikazio sistemak erabiliz transmisio bide aktibo gisa Antolakuntzaren maila guztietan.\nZehaztatutako helburuekin bat, Zuzendaritza honek, kalitate politika hau betetzeko, eta gure Bezero/Erabiltzaileen beharrek duten bilakaeraren arabera egokitzeko, eskura dituen baliabide guztiak emateko konpromisoa hartzen du.\n2009ko apirilak 20


«Pandemia-garaian gertatzen diren heriotza guztietan agertzen dira faktore traumatikoak» | OsatuBerri\n«Pandemia-garaian gertatzen diren heriotza guztietan agertzen dira faktore traumatikoak»\nMaite Zabala eta Blanca Angulo • Zerbitzuko psikologoa eta kooperatibako zuzendaritzako kidea.\nEusko Jaurlaritzako Enplegu eta Gizarte politiketako Sailak sortutako Inor Atzean Utzi Gabe funtsaren esparruan, eta erakunde publikoen eta gizarte-erakundeen arteko elkarlanaren ondorioz, hamar programa jarri dira abian, COVID-19aren krisiak sortutako beharrei erantzuteko. Ekainaren 1ean ekin zioten Betirako zerbitzuari, doako arreta psikologikoa dolu-egoeretarako. Agintzariren ekimena da, gizarte-ekimeneko sozietate kooperatiboa bera. Blanca Angulo kooperatibako zuzendaritzako kidearekin eta Maite Zabala zerbitzuko psikologoarekin hitz egin dugu Betirako ezagutzeko.\nIa bost hilabete pasatu dira Betirako zerbitzua abiatu zenutenetik. Nolako balantzea egiten duzue? Herritarrek nola erantzun dute?\nB.A.: Jendearen erantzunak hasieratik harritu gintuen, aurkezpena egin eta egun hartan bertan 50 dei izan genituen. Une horretan ikusi genuen oso benetako beharrizan bati erantzuten ari ginela. Oraingoz, 300 pertsonari baino gehiagori eman diegu laguntza.\nM.Z.: Zerbitzura etortzen diren guztiek eskerrak ematen dizkigute beraiekin egoteagatik. Krisi garaian gaude, eta batzuetan zaila izan daiteke zerbitzuak eta laguntzak behar diren momentuan aurkitzea. Betirako zerbitzuan psikologo bat aurki dezakete astelehenetik ostiralera 09:00etatik 20:00etara telefonoaren beste aldean, eta horrek indarberritu egiten ditu.\nDesberdina al da dolua pandemia-garaian?\nM.Z.: Testuingurua erabat aldatu da, eta gure ohiturak ere bai. Guztiz. Bat-batean, gizarteari ezintasuna etorri zaio hil-aurreko uneetan maite duen pertsonaren ondoan egoteko. Halaber, azken borondateen mugak onartu behar izan dituzte, eta jende kopurua mugatu behar izan dute beilatokietan, ehorzketetan eta hiletetan. Agurraren erritualari mugak jarri izanak areagotu egin du trauma bera.\nB.A.: Maite dugun norbaiten heriotzak beti dakar mina eta sufrimendua. Baina izurritearen elementu traumatikoek are gehiago zailtzen eta larritzen dituzte dolu-prozesuak. Pandemia-garaian gertatzen diren heriotza guztietan agertzen dira faktore traumatikoak, hala nola ulertezintasun-sentsazioa eta bakardadea bai unean bertan eta bai gero.\nNorentzat da Betirako zerbitzua?\nB.A.: Pandemia-garaian gertuko norbait galtzeagatik doluan dagoen edonorentzat da Betirako zerbitzua. Heriotzak dakarren minari arreta psikologikoa emateko sortu da, heriotzaren arrazoia edozein izanik ere, koronabirusak eramandakoak izan zein COVID 19aren garaian gaixotasun, istripu, suizidio eta abarrek eramandakoak izan.\nSoslai batzuk gehiago errepikatzen dira?\nM.Z.: Adin guztietakoek jo dute zerbitzura. Batez ere helduek, baina horiek hala berean kontsulta egiten digute ahaide adingabeengatik. Doluak gertuko guztiei eragiten die, haien generoa edo adina edozein dela ere. Egia da hurbilen dagoenari eragiten diola gehien, baina familia eta haren inguru osoari ere bai.\nZein da doluan agertzen den sintomatologia?\nB.A.: Erreakzio sintomatologikoak banaketaren eta galeraren esperientzia naturalaren parte dira, eta, orain, testuinguruaren elementu traumatikoek areagotu egiten dituzte. Hala, fisikoki nekatuta sentitzen direla adierazten digute, lo egiteko edo arnasa hartzeko zailtasunak dituzte, jateko gogoa galtzen dute, tripako, buruko eta artikulazioetako mina dute. Erantzun emozional gogorrak ere izaten dira. Nahasmenduak, kontzentratzeko zailtasunak edota pentsamendu obsesiboak agertzen dira. Jokabide-erantzunei dagokienez, gogorik eza eta nolabaiteko bakartzea erakusten dute.\nM.Z.: Doluan erreakzioak oso aldakorrak izan daitezke pertsona batetik bestera; horregatik, funtsezkoa izan daiteke sintoma jakin batzuengatik kontsulta egiten dutenekin aztertzea gertuko norbait galdu duten. Baliteke sintomatologiak lotura izatea dolu-prozesuarekin.\nBetirako zerbitzuan zer eskaintzen duzue?\nM.Z.: Betirako zerbitzuan lagun egiteko hainbat aukera ematen ditugu, bakoitza ahalik eta erosoen eta prozesuarekiko errespetuz egon dadin zerbitzuan. Horregatik, arreta psikologikoa telefonoz, bideo-deia eginda eta aurrez aurre ematen dugu, pertsonen eta familien beharretara egokituta. Zerbitzuak arreta indibiduala, familiakoa edo taldekoa eskaintzen du, unearen eta pertsona edo familia bakoitzaren arabera. Interesa dutenek gure webgunea www.betirako.org edo Facebook kontsulta dezakete elkar hobeto ezagutzeko.\n«PSIKOLOGO ETA TERAPEUTA TALDE BAT GARA, ETA PRESTAKUNTZA SENDOA ETA ESPERIENTZIA PROFESIONAL ZABALA DAUKAGU»\nNork osatzen duzue zerbitzua?\nB.A.: Psikologo eta terapeuta talde bat gara, eta prestakuntza sendoa eta esperientzia profesional zabala daukagu pertsonei lagun egiteko orduan (haurrak, nerabeak, familiak, adinekoak…) bizipen traumatikoren bat badute eta dolua landu nahi badute. Laguntzeko harremanean dugun orientazioa eta interesa bokaziozkoa da zeharo, eta horregatik gaude jendearengandik hurbilago, errespeturik handienarekin, “doluaren lanketa” esaten diogun horretan laguntzeko.\nSentsazioak baikorrak dira, beraz?\nM.Z.: Sentsazioak oso baikorrak dira, eta jendea artatzen jarraitzen dugu, hain prozesu zailerako laguntza profesionala behar dutenentzat. Gurekin harremanetan jar daitezke, kontsulta bakar bat egiteko bada ere. Zalantzarik txikienak ere argitu ditzakegu; ez da zertan prozesu osoa martxan ipini. Dei bakar bat benetan lagungarria izan daiteke.


Antalya tranbiaren ordutegia eta prezioen ordutegia 2019 | RayHaber | raillynews\nHasieraTURKEYTurkiako Mediterraneoko kostaldea07 AntalyaAntalya tranbiaren ordutegia eta tarifak 2019\n19 / 08 / 2019 07 Antalya, Turkiako Mediterraneoko kostaldea, RAILWAY, GENERAL, KENTİÇİ Rail Systems, GOIBURUKO, TURKEY, tranbia, BIDEOAK\n2010 Antalian jarri zen zerbitzua Antalyako udalerriak. Etap Light Rail line Fatih eremutik abiatu eta Meydan geltokiaren eremuan amaitzen da. 1 km inguruko linea. eta 11 bidaiarien geltokiak daude. Geltoki guztiek oinezkoen pasabideak dituzte oinezkoen pasabidea segurtasunez bermatzeko.\n2016-en, lehendik dagoen linea Expo eta Aireportua lotzen dituen 2.Etap Rail System Line ireki da eta zerbitzatzen hasi da. 2.Etap Rail System Line-rekin, 15 geltoki osagarriak eraiki ziren eta Rail System lineak 30 km gutxi gorabehera eta geltokien kopurua 31-ra igo ziren. 3. Etapa Rail System Varsak-Otogar Line harea poltsa proba hasi da. Segurtasun probak amaitu ondoren, bidaiarien hegaldiak Varsak-Otogar linean hasiko dira.\nFatih - Meydan - Aireportuko ordutegia Egin klik hemen\nAireportua - Plaza - Fatih aldiz Egin klik hemen\nFatih - Meydan - Erakusketa aldiz Egin klik hemen\nExpo - Meydan - Fatih egitaraua Egin klik hemen\nTranbia bi ildo garrantzitsuek osatzen dute:\n1. Aireportuko linea; Fatih geltokian hasi eta Antalya aireportuko geltokian amaitzen da.\n2.Expo lerroa; Fatih geldialdian hasten da eta Expo geltokian amaitzen da.\nAireportuko Line eta Expo Line ibilbideak berdinak dira Airport Airport bidegurutzera arte. Aireportuko tranbia aireportura joaten da hirusta bidegurutze geltokiaren ondoren. Beste linea Aksu bidean dagoen Expo geltokian amaitzen da. Jarraian, Tranbiaren Ibilbidea eta Geltokiaren informazioa aurkituko duzu.\nAireportuko Tranbiaren Geltokiak;\n4. FUNDAZIO ETXEA\n6. BATERIA FAKTOREA,\n14. Ekialdeko GARAJEA,\n24. Hirusta elkargunea,\n25. ANTALYA AEROPORTUA\nExpo Tranbia Line Geltokiak;\n6. BATZAR FAKTOREA\n14. Ekialdeko GARAJEA\n24. Hirusta juntura\nOtogar Varsak Tranbiaren Geltokiak\nJar zaitez harremanetan FEVZİ zuzenean\nJar zaitez harremanetan ULUBATLI-rekin zuzenean\nJar zaitez harremanetan Süleymanekin zuzenean\nBILTEGIRATZEA AREA Varsak\nAntalya aireportuko tranbiarekin; Oso modu erraza eta autobus geltokitik eta hirigunetik Antalyako aireportuko etxeko terminalera eta 1. Nazioarteko Terminalerako sarbidea (T1) ematen da.\nAntaliako aireportuko tranbia (Antray) geltokiaren etxeko terminala eta 1. Nazioarteko Terminalaren aurka dago zuzenean. Tranbia 2. Ez da Nazioarteko Terminalera (T2) joaten. Tranbiako txartelak makina automatikoen bidez lor ditzakezu.\nAntalya tranbiaren kuota\nAntalya Metropolitan Udalerriko Garraio Koordinazio Zentroak egindako ebaluazioaren ondoren, prezioen doikuntza 15.08.2019-en egin zen garraio publikoen tasen truke.\nAntalya Metropolitan Udalerriko Garraio Publikoaren txartela (Antalya txartela) eta Kreditu Txartela Kontaktu gabeko Ezaugarri batekin\nOsoa: 3,20 TL\nIrakaslea eta jubilatua: 2,70 TL\nIkaslea: 1,80 TL\nEz da dirua onartzen. (Sarrerak txarteldegietan eros ditzakezu tranbiaren geltokietan. Gainera sarrerak erosi eta sarrerak automatikoki erosi ditzakezu.)\nKontaktu gabeko kreditu txartelak erabil ditzakezu tranbietan sartzeko.\n60 Transferentzia Minutuak Doan\naurretik 1 TL transferentzian Tarifa berrian, transferentzia doakoa da 60 minutuz. Lekualdatze kuota kentzearekin batera, transferentzia egiten ari ziren herritarren txartelen prezioetan deskontua eman zen. Egungo aplikazioan, 2,60 TL + 1,00 TL-ek 3,60 TL-a ordaintzen dute sarreren transferentzia osoarekin batera, antolamendu berriak orain 3,20 TL ordaintzen du. Lerroak berrikusita, transferentziak handitu egingo dira. Horrela, garraio publikoa herritarrek gehiago nahiago izango duten garraio aukera bihurtu nahi da.\nAntalya tranbiaren mapa\nAntalya tranbiaren zerbitzuak\nAntalya Rail sistemaren ibilbidea ibilgailuen trafikoa zabalduko da\nAntalya Expo 2016 Trenbide sistema ibilbide kritika


Metropolitan Opera New Yorken (AEB) kokaturik dagoen opera antzoki bat da. Lincoln Centerrean, zehazki. Munduko opera antzokirik ezagunenetako bat da, bere ekoizpen handi eta xehetasunez beterikoengatik ospetsua dena. Opera munduaren barruan, munduko garrantzitsuenetako bat da Milango La Scala, Parisko Garnier Opera, Buenos Aireseko Colón Antzokia eta Bartzelonako El Liceurekin batera. 1880ko apirilean sortua izan zen. Antzoki hau, lehenago, hiriko beste toki batean kokatua egon zen. J. Cleveland Cadyk diseinatutako eraikin batean. Sute batek erraustuta utzi zuen 1892ko abuztuaren 27an. Berriztatua izan ondoren, han bertan jarraitu zuen, 1966 arte. Urte horretan, orain dagoen tokira aldatu zen. Hasierako eraikina, 1967an bota zuten. Oraingo Metropolitan Opera Wallace K. Harrisonek diseinatua izan zen. 1966ko irailaren 16an inauguratua izan zen. Egun hortan, Samuel Barberren Antonio eta Kleopatra opera estreinatu zen. Harreratokian, Marc Chagallek bereziki eraikin honetarako diseinaturiko bi mural daude. Eraikinaren edukiera ia lau mila pertsonakoa da. Antzokiak, egunero antzeztu behar den operaren agertokia aldatzeko beharrezko teknologia du, agertokii, tramoia eta ziklorama sistema konplexu bat erabiliz. Bertute honek, funtzioak ia egunero egotea ahalbidetzen du. Antzoki honek, zuzeneko irrati transmisio zerbitzu bat eskaintzen du. Lehen transmisioa, 1931ko abenduaren 25ean izan zen Engelbert Hamperdincken Hänsel eta Gretel operaren ekoizpen batekin. (eu)\nMetropolitan Opera New Yorken (AEB) kokaturik dagoen opera antzoki bat da. Lincoln Centerrean, zehazki. Munduko opera antzokirik ezagunenetako bat da, bere ekoizpen handi eta xehetasunez beterikoengatik ospetsua dena. Opera munduaren barruan, munduko garrantzitsuenetako bat da Milango La Scala, Parisko Garnier Opera, Buenos Aireseko Colón Antzokia eta Bartzelonako El Liceurekin batera. 1880ko apirilean sortua izan zen. (eu)


Emakume sortzaileak gailenduko dira aurten Loraldia festibalean – Gazteon KZ\nGuztira, 19 egunetan 26 sentikari eta 115 bat sortzaile bilduko ditu festibalak. Halaxe iragarri du gaur Imanol Agirre zuzendari artistikoak Loraldia Kultur Elkarteak on line eskainitako aurkezpenean. “Sormenak salbatuko gaitu, etorkizun berri bat sortzeko premia baitugu eta kultura dugu bidea testuinguru aldrebes honetan”, aldarrikatu du Agirrek, sorkuntzan eta jarreran ausartak izateko premia goraipatuz.\n“Euskara erdigunera ekarri nahi dugueta horregatik urtero ematen dugu urrats berri bat”, adierazi du, aurten 13 areto aukeratu dituztela argitu baino lehen; Bidebarrieta Liburutegia zein Itsasmuseum, esaterako. “Lehenik, Loraldiak Bilbo hartuko du; ondoren, Euskal Herrira abiatuko da”, azaldu du.\nHorrela, udagoienean zabaldu zutenesperientzia digitalaren ildotik, aurtenlau proposamen on line eskainiko ditu Loraldiak. Horietako bi aretoetan eta Internet bidez gozatu ahal izango dira. Alde batetik, Bozak, Olatz Salvador eta Idoia Azurmendi kantariek eskainiko duten kontzertua eta solasaldia.\nBeste aldetik, Errimak bi oinetan, Haatik dantza konpainiaren lan berritzailea, Aiert Beobide koreografoaren solasaldiarekin batera eskainiko dena. “Emanaldiak bertsoa bera hartzen du oinarri eta dantza garaikidearekin proposatutako bidaiak osatzen du”, azaldu du Aiert Beobidek emankizunaren inguruan.\nAmaia Ocerin komunikazio arduradunaren esanetan, “aurtengo festibalak sortzaile gazte saldo bat aurkeztuko du, bideari ekiten dauden kimuak, uzta berriaren aleak”. Horien artean aipatu zituen Ainhoa Urgoitia, Arte Ederretako Museoan ikusi ahalko den Margolan bat oparitzen didazu? pelikularen egileetako bat, edotaJone Uria eta Oihana Iguaran bertsolariak, Guggenheim Museoan Fernando Velazquezekin batera emanaldia eskainiko dutenak.\nEra berean, “iturri zaharretik emari berria” aterako dutela ere iragarri dute. Xabier Lete edota Agustin Xahoren lanak omentzen dituzten lanak aurkeztuko dira. “Loreak eta zauriak alor asko uztartzen dituen emanaldi bat da, Xabier Leteren obra baitu oinarri eta obrak berak bezala kantutik adina dauka bertsotik, omenalditik adina dauka jolasetik, eta loretik adina dauka zauritik ere”, adierazi zuen Beñat Gaztelumendi bertsolariak, kantari gipuzkoarrari eskainitako ekimenean parte hartuko duenak.\n“Bidegile horiek berreskuratuko ditugu gaurko garaietara ekarriz,erreferente garaikideak ere gure eszenan izango dira“, argitu zuen Imanol Agirre zuzendari artistikoak.\nGainera, Peio Reparazek sortu duen Zetak taldeak Zeinen ederra izango den diskoaren ikuskizuna eskainiko du eta Oskar Alegria zinegileak Zumiriki zintaren euskarazko bertsioa aurkeztuko du. “Euskal kulturaren bidegile apart hauek Loraldian badute esperimentatzeko plaza”, iritzi du Agirrek.\nEkimenaren babesle gisa,Juan Mari Aburto Bilboko alkateak Loraldiak “Udalak euskal kulturaren ekoizpenaren alde etakulturaren balio kate osoaren alde hartutako konpromisoa eta apustu irmoa” erakusten duela adierazi du.\n“Urte honek argi utzi digu kulturak berezkoa duen bizi-indarra eta berezkoa duen behin eta berriro altxatzeko gaitasun eta adorea”, azaldu du, bere aldetik,Lorea Bilbaok, Euskara, Kultura eta Kirol diputatuak.\nAzkenik, Bingen Zupiriak, Kultura eta Hizkuntza Politika sailburuak, “Loraldia bizirik mantentzeko, ahal den neurrian eta modurik seguruenean,aurrez aurre egitea behar beharrezkoa” dela agertu du.\n“Ahots Planeta” literatur podcast feministak zuzeneko saioa egingo du Euskararen Etxean\n“Esther Ferrer eta denbora” liburu ilustratuaren aurkezpena


Ia 4.000 ikaslek hartu dute parte Adikzioen Prebentzio Programan - Getxo - Hiruka.eus\nIa 4.000 ikaslek hartu dute parte Adikzioen Prebentzio Programan\nErredakzioa 2020-07-20 14:42\nGetxoko Udalak adierazi duenez, 2019/2020 ikasturtean Haur eta Lehen Hezkuntzako 3.899 ikaslek hartu dute parte Adikzioen prebentzio programan. Horrek esan gura du parte-hartzea handitu egin dela aurreko urteakaz konparatuta. Teknologia berrien eragina, harreman afektibo-sexualak eta kalamu-kontsumoaren arriskuak izan dira landutako arloetako batzuk.\nIragarri dutenez, datorren ikasturtean ohiko helburuei eutsiko die programak: "Gaitasun pertsonal positiboak eskuratzen laguntzea (autoerregulazio emozionala, balioak), substantzien erabilera desegokiaren aurrean arriskuak prebenitzen eta murrizten laguntzea, eta teknologia berrien erabilera arduratsua sustatzea, beti ere, edukiera murriztuz eta beharrezko osasun-neurriak hartuz".\nHain zuzen, Getxoko zortzi ikastetxetan Bigarren Hezkuntzako eta Batxilergoko 114 ikasgelatako 2.556 ikaslek aukera izan dute droga-mendekotasunen prebentzioari, alkoholaren eta drogen arriskuari, apustuei, on line jokoari, sare sozialen erabilera egokiari eta abarri buruzko tailerretan parte hartzeko. Bereziki aipatzekoa da Osakidetzagaz batera kalamuaren kontsumoaren arriskuez egindako sentsibilizazio-lana, osasun mentalagaz lotutako arrisku-pertzepzioa areagotuz bestak beste.


Azpeitiko Xaguxatar parkean txikizioa egin dute asteburuan - Urola Kostako Hitza : Urola Kostako Hitza\nHerritar batek atzo UROLA KOSTAKO HITZAri bidalitako irudiak dira goikoak. Hain zuzen ere, Ingurugiro Etxearen kanpoaldean dagoen Xaguxatar parkea hankaz gora ikus daiteke irudietan. Larunbat arratsaldean ateratako irudiak dira, eta argazkiak atera dituen herritarrak azaldu duenez, parkeko hainbat gune hautsita eta zenbait elementu tokiz mugituta zeuden. Txikizioaren aurrean, Josu Labaka Azpeitiko Udaleko zinegotziak esan du parke publikoak “denon gozamenerako” gune direnez, horien zainketa herritar guztiena dela. Udalak txikizioak salatzeaz gain, herritarrei “arduraz” jokatzeko dei egin die. Erakundeak azaldu du “ahal bezain pronto” hasiko direla parkea konpontzen.


Gaur Montessori metodologia zertan datzan eta Trueba Ikastetxean nola aplikatzen dugun azalduko dizuegu.\nMontessori metodoa María Montessorik asmatutako metodologia bat da: haurrek trebetasun desberdinak garatu behar dituzte beren interesen arabera, arreta eta kontzentrazioa bultzatzen duten materialak erabiliz, eta autonomia eta erantzukizuna sustatzen dituzte, hori guztia giro ordenatu eta lasai batean, haurrei ikasteko eta beren kabuz garatzeko askatasuna emanez.\nMaterialak mailaz maila aurkezten zaizkie ikasleei, eta ikasleek akatsa antzeman eta beren ikaskuntzaren erantzule egiteko diseinatuta daude. Horrek beren buruarekiko konfiantza sustatzen du, eta aurrerapenez jabetzen laguntzen die, koordinazioa, eskuzko trebetasuna, irakurketa-idazketa eta logika matematikoa bultzatuz, etorkizuneko ikasketetan oso lagungarriak izango diren trebetasun kognitiboak garatzen joateko.\nMetodologia horrek bakoitzaren ikaskuntza-erritmoa errespetatzen du, eta ikasleek beraiek aukeratzen dute zein materialekin lan egin nahi duten, beren gustuen arabera. Material hori aukeratu ondoren, tapiza zabaltzen da eta ikasle bakoitzak jarduera egiten du, banaka eta modu independentean arakatuz eta ikasiz.\nHorrela, haur bakoitzak bere erritmoa jarraitzea lortzen dugu, bere garapen ebolutiboa errespetatuz.\nMontessori metodoaren onurak\nTrueba Ikastetxean argi daukagu Montessori jarduerak lantzeak abantaila asko dituela gure ikasleentzat, besteak beste:\nAutonomia, arreta emateko gaitasuna eta kontzentrazioa hobetzea.\nPsikomotrizitate finaren garapena\nBerdinekiko errespetua eta txandaren zain egoteko gaitasuna.\nIkaskuntzan ekimena, parte-hartze aktiboa, kontzentrazioa eta autoerregulazioa sustatzea.\nZer material erabiltzen dira Montessori metodologian?\nTrueba Ikastetxeko irakasle-taldeak helburuak ezarri ondoren, hainbat jarduera bilatu eta egiten dira, eta, horretarako, material birziklagarriak erabiltzen dira, naturatik ateratakoak. Halaber, esperimentazio askea eta sormena lantzen dira, ontziz aldatzeko erretilu likido eta solidoen bidez. Material horiek guztiek arreta eta kontzentrazioa errazten dute, eta autonomia eta erantzukizuna sustatzen dituzte.\n3 eta 6 urte bitarteko ikasgeletan erabiltzen ditugun Montessori metodologian oinarritutako materialak lau lan-arlotan banatzen dira:\nBizitza praktikoa: beren burua, besteak eta giro fisikoa zaintzeko jarduerak. Horien bidez, mugimenduaren koordinazioa eta kontrola eta ingurunearen esplorazioa lortzen dira. Haurrek hasieratik amaierara lan bat egiten ikasten dute, beren borondatea, autodiziplina, kontzentratzeko gaitasuna eta beren buruarekiko konfiantza garatzen dituzte. Gainera, haurrari motrizitate fina garatzen laguntzen diote (idazteko).\nSentsoriala: haurrak bere zentzumenen bidez ikasten du. Bakoitzak ezaugarri berezi bat du: tamaina, pisua, testura, kolorea. Material horiek pertzepzio-gaitasuna handitzen dute eta behaketa errazten dute.\nHizkuntza: haurrek aberastu egiten dute hartutako hizkuntza.\nMatematika: materialek kontzeptu matematikoak ikasten eta ulertzen laguntzen diote haurrari, kontzeptu abstraktuetara eramaten duten material zehatzekin lan egitean.\nMontessori metodologia Trueba Ikastetxean\nMontessori metodologia duela urte batzuk iritsi zen Trueba Ikastetxera. Lehenik eta behin Haur Hezkuntzan edo Haur Hezkuntzan egin zuen 2016-2017 ikasturtean. Garai hartan, Haur Hezkuntzako bigarren zikloko gela guztietan Pedagogia Berrikuntzarako eta materialak hedatzeko gune bat prestatzearen aldeko apustua egin zuen ikastetxeak, Montessori (Montessori txokoa) metodologian oinarrituta.\n2018-2019 ikasturtetik aurrera, Montessori jarduerak sartu ditugu Haur Eskolan, 1. eta 2. urteetako ikasgeletan helburu espezifikoak lantzeko.\nHala ere, Montessori ez da Trueban erabiltzen den metodologia bakarra. Haur eskolan, ikasleekin erabiltzen ditugun metodologiak eguneroko errutina, estimulazio goiztiarra eta proiektuetan oinarritutako ikaskuntza dira.\nMontessori, jolas heuristikoa eta altxorren saskia jardueren bidez indartuak izan ziren.\nHaur Hezkuntzako bigarren zikloan, ikaskuntza hainbat metodologiaren bidez gauzatzen da. Montessori metodologiaz gain, ABP (Proiektuetan Oinarritutako Ikaskuntza), Glenn Domanen programa eragilea eta Elkarlaneko Ikaskuntza erabiltzen ditugu, guztiek Gardnerrek proposatutako adimen anitzak modu berean garatzen lagunduz.\nEspero dugu orain hobeto ezagutzea zer den Montessori metodologia, zertan datzan eta nola garatzen dugun Trueba Ikastetxean.\nAro digital berriaren haitzuloa.\nBizkaiko Elikagaien Bankutik eskerrak eman dizkigute.


pikturalista / piku\npiku1 (orobat piko) 1 iz pikondoaren fruitua, udare-formakoa, azala berdea, morea edo beltzaxka, eta mamia, gorria eta oso gozoa, hazi guztiz txikiz betea duena.\nEsan zion nola hartu baratzetatik pikuak eta aranak inork ikusteko arriskurik gabe. Koro Navarro «Zalakain abenturazalea» - Pio Baroja - 35. orr.\nAzeriek, gereziei ez ezik, pikuei ere ez diete muzinik egiten. Gotzon Garate «Zakurra, zeure laguna» - 37. orr.\nAdorea, mutil, adorea, eta jan piku horiek, oraintxe daude-eta onenean! Anjel Lertxundi «Ihes betea» - 158. orr.\nGaztetasuna da benetako Saturnoren Erreinua, Urre Aroa lurrean berritua, sasiak pikuak ematen zituena. Xabier Olarra «Deabruaren hiztegia» - Ambroise Bierce - 123. orr.\nAtsegin da piku on hauek ikustea, ez da. Elizen arteko biblia Jr 24,5\nGogoratu zuen txikitan piku lodi-lodi bat ireki zuela behin eta, ahora sartzeko zegoenean, erle bat topatu zuela barruan, hilda. Unai Elorriaga «Van't Hoffen ilea» - 38. orr.\nGustatzen zitzaien min egiten zioten piku mikatzak neskari irentsaraztea. Itxaro Borda «Zeruetako erresuma» - 141. orr.\nTxarraren txarrez janezinak ziren piku ustelak bezala erabiliko ditut. Elizen arteko biblia Jr 29,17\nSagar esnabolak hartzera joaten ginen sarri, eta piku berdeak dozenaka lapurtzera ez gutxitan. Txillardegi «Labartzari agur» - 128. orr.\nProbatu dituenak badaki ongi, piko onduberriak baino hagitzez gozoagoak izaten direla piko lehortuak. Patziku Perurena «Harrizko pareta erdiurratuak» - 17. orr.\nPiku lehorrak, olibak, karameluak. Pablo Sastre «Elurretan hotsak» - 119. orr.\n-Potter, zuritu zuk Malfoyren piku lehorra. Iñaki Mendiguren «Harry Potter eta sorgin harria» - J.K. Rowling - 104. orr.\nDatilak jan dituzue, piku idorrak, pastiza zati zenbait. Xabier Montoia «Elektrika» - 153. orr.\nPiko melatua baino ximurragoa duk atso zar zeken hori. Patziku Perurena «Trapuan pupua» - 84. orr.\nJaunak bi saskikada-piku erakutsi zizkidan, tenplu aurrean ezarriak. Elizen arteko biblia Jr 24,1\nBide-zorroan garagar-irina, piku-opilak, ogia eta gazta sartu eta, gauza guztiak ongi bildu ondoren, mirabeari eman zizkion horiek ere. Elizen arteko biblia Jdt 10,5\nPiku-opil puska bat eta bi mahaspasa-mordo ere eman zizkioten. Elizen arteko biblia 1 Sm 30,12\nBagenekien KAOSeko agente garrantzizko horrek itsuki maite zuela piku-mermelada. behin eta berriro garbitzen zuen eztarria piku-esnez, eta esnean egosiriko pikuak jaten zituen gero. Jon Alonso «Euskal karma» - 86. orr.\nOndotik pasatzean, bizkarreko ederra eman nion, bai eta lurrean piku azal bat balitz bezala utzi ere. Koldo Biguri «On Camillo» - Giovanni Guareschi - 39. orr.\nHostotan zegoen pikuondo bat urrutitik ikusirik, bertara joan zen, ea pikurik aurkitzen zuen; baina ondora iristean, ez zuen hostoa besterik aurkitu, ez baitzen piku-sasoia. Elizen arteko biblia Mk 11,13\nYiseko piramidean, han ageri omen dira piko biltze garaiko irudi sakratuak. Patziku Perurena «Harrizko pareta erdiurratuak» - 17. orr.\nGaragarril pikuak dira. Iñigo Aranbarri «Hizlandia» - 34. orr.\nEz du mahats-mordorik aurkitzen, ez eta hain gogoko duen goiz-pikurik ere. Elizen arteko biblia Mi 7,1\nGero... barbaria-pikuren bat, bide ertzean atzemaniko patata erdi ustelen bat, koko puxka, azukre kanabera zati bat, sustrai batzuk, karramarro bat... Pablo Sastre «Eguzkipekoak» - 261. orr.\nPiku-habeak bota badituzte, zedrozkoak jarriko ditugu haien ordez. Elizen arteko biblia Is 9,9\nBaratzeko pikuaren puntaren puntara hupatzeko. Itxaro Borda «Zeruetako erresuma» - 170. orr.\n7 pikutan adkor urruti.\nOrain ere pikutan, Joanes...? Joan Mari Irigoien «Lur bat haratago» - 324. orr.\nZeren eta ongi baino hobeki baitzekien hark ere zer bertze piku izan nitzakeen nik gogoan, pikutan ikusten ninduen bakoitzean: Joan Mari Irigoien «Lur bat haratago» - 326. orr.\n8 pikutara (252 agerraldi, 83 liburu eta 58 artikulutan; orobat pikotara 24 agerraldi, 4 liburutan; Hiztegi Batuan pikutara agertzen da)\nZoaz pikutara! Unai Iturriaga «Berandu da gelditzeko» - 9. orr.\n-Hoa pikutara, motel. Josu Landa «Odolbildua» - 56. orr.\nDoala pikutara! Monika Etxebarria «Goragalea» - Jean Paul Sartre - 73. orr.\nEsperantza apurrak pikutara joan ziren taberna barreneko mahaietan koadrilakoak ikusitakoan. Unai Iturriaga «Berandu da gelditzeko» - 122. orr.\nHogeita hamabost bat urte zituen dena pikutara joan zitzaionean. Koro Navarro «Zertaz ari garen maitasunaz ari garenean» - Raymond Carver - 31. orr.\nCarme, amorratuta, minduta, dena pikutara bidaltzeko prest, Mutilari begira. Antton Olano «<//jokoa.com>» - Gemma Lluch - 97. orr.\nNire neskalagunak be sinistu egin dau eta pikutara bialdu nau. Jon Arretxe «Ostiralak» - 23. orr.\nKontrakoen batzarren bat pikutara bota behar zenean, Tximista jartzen zen eskuadraren buru. Koldo Biguri «On Camillo» - Giovanni Guareschi - 124. orr.\nPikutara dantzaldiak, nazkagarriak dituk, ez zetozak bat errusiarron senarekin. Jose Morales «Arima hilak» - Nikolai Gogol - 256. orr.\nPikutara kaka zahar hori guztia! Bego Montorio «Napomuceno da Silva Araujo jaunaren testamentua» - Germano Almeida - 9. orr.\nEz zait edatea komeni, baina pikutara, berdin-berdin hilko naiz. Karlos Zabala «Buda zoriontsuen etxea» - João Ubaldo Ribeiro - 34. orr.\nPikutara, esan nion neure buruari. Oskar Arana «Brooklyngo erokeriak» - Paul Auster - 299. orr.\n9 piku hosto (orobat piko hosto eta pikuhosto g.er.) pikondoaren hostoa.\nBaina bekatu egin zuenean, ohartu zen larrugorrian zegoela, eta lotsaren lotsaz, piku-hostoen bila korrika joan eta estalkia egin zuen beretzat. Askoren artean «Asisko Frantzizko, Asisko Klara» - 919. orr.\nBadakit emazte xaharrak emaiten duen zigilua arras pollita dela, eta berezia, bere lau marrazkiekin: maskorra, piko hostoa, pitxerra eta kurutzea. Piarres Aintziart «Santiago oinez» - 72. orr.\npiku gozoa (3); piku lehorrak (3); piku mermelada (3)\ndena pikutara bidaltzeko (4); dena pikutara joan (5); dena pikutara joango (3); doala pikutara (7); doazela pikutara (3); hoa pikutara (13); lana pikutara (6)\npikutara bidali (28); pikutara bidali nuen (3); pikutara bidaliko (11); pikutara bidaliz (3); pikutara bidaltzea (4); pikutara bidaltzeko (11); pikutara bidaltzen (7); pikutara bota (13); pikutara botatzeko (3); pikutara botatzen (3); pikutara dena (7); pikutara doa (3); pikutara doala (4); pikutara joan (27); pikutara joan zen (9); pikutara joango (10); pikutara joango da (5); zoaz pikutara (12)\npikotara bidali (3); pikotara joan (8); pikotara joan dadila (3); pikotara joan daitezela (3)


C Zikloa - Urtean Zehar 2 - 30. domekea - 2019.eko Urriaren 27a\nSenideok: ondo etorriak ospakizunera.\nGaur Jesusek fariseuaren eta zergabatzailearen parabolaren bidez, jarrera espiritual bi, otoitzerako era bi, sinisteko eta Jainkoarekin hartuemona egiteko era bi ipinten deuskuz aurrez aurre. Jesusek salbamenaren DOHANTASUNA gogoratzen deusku, barrutik, gu bakotxaren sakonen eta egiazkoenetik hasi beharra. Gure pobretasunetik, gure egiarik sakonenetik bakarrik aurkitu daikegu Jainkoaren maitasuna, errukia eta salbamena.\nSenideok: Jaunak zabaldu daiala gure bihotza, gure adimena, gu garan guztia Eukaristia hau fedearen berotasun guztiarekin bizitzeko; Jaunaren maitasun eraldatzaileak moldatu gaizala. Hasi dagigun ospakizuna.\nEntzungo dogun testu sakratu honetan, batez be behartsuaren ezpanetatik urteten dauan otoitzean sakontzen joango gara; hau da: zapaldu, umezurtz eta alargunak. Idazle sakratuaren arabera, Jainkoa beti prest dago euren erregua entzuteko. Jainkoaren bihotz samurrera beti heltzen dira erreguka jabilkozanen oihuak. Entzun daigun.\nBi eratara izan daiteke Jesusen jarraitzaile: bata, egunero Jesusen izena ezagutzera emoteko bizia galduaz; bestea, hura autortzearren odola isuriaz. Paulok bietara bizi izan eban; Jaunagan eban konfiantza eta babes bakarra. Onartu dagigun apostoluaren testigantza bikain hau.\nJainkoaren aurrean egoteko era bi agertzen deuskuz gaurko ebanjelioak. Fariseuaren eta zergabatzailearen otoitza. Jainkoak berbak baino gehiago bihotza begiratzen dau. Otoizlariaren izatea agertzen da otoitzean. Jaunaren aurrean ze otoitz egiten dogu? Hau da Jesusek planteatzen deuskun benetako itauna. Azterketea ondo jatorku.\nJesusek, Aitarekin bat egiteko premina sentitzen ebanean, otoitzera joten eban; guk, Jainkoa behar dogulako, Hari zuzentzen deutsoguz gure otoitzak.\n1.- Gure Eleizearen alde: Jesusen nahiekin eta aginduekin leiala izan daiten eta ez daitela ohore edo indar bila ibili izan, eta bere ahalegin osoa gizaki guztien, batez be behartsuenak zerbitzen ipini daiala. ESKATU DEIOGUN JAUNARI.\n2.- Jesusen Espirituak bultzaturik, haundikeriazko gogoak gainditu daiguzan, eta Jainkoak nahi dauan senide-maitasuna nagusitu daiten gure artean. ESKATU DEIOGUN JAUNARI.\n3.- Gure gizarteko gaixo, baztertu eta zapaldu guztien alde: Jaunak euren oinazeak arinduz bakea emon deioen eta gure solidaritza anaikorra sentitu dagien. ESKATU DEIOGUN JAUNARI.\n4.- Gure gaurko gizartean karitatea, harrera ona eta adiskidetasuna baloratzen eta bizitzen ikasi dagigun. ESKATU DEIOGUN JAUNARI.\n5.- Lurreko indartsuen alde: Jainkoaren graziaren bitartez, jarrera aldatu dagiela eta olan etorri daitela herri guztien arteko bardintasuna. ESKATU DEIOGUN JAUNARI.\n6.- Ospakizun honetan alkartu garan guztion alde: zerbitzari eta senide dan Parrokia-Alkartea eraikitzeko gai izan gaitezan. ESKATU DEIOGUN JAUNARI.\nOTOITZA – AZALPENA: Jauna, paisaia eder honen argazkia dakartsut. Zuk eskeintzen deuskuzun salbamenaren antzera, edertasun guzti hori dohanekoa da; edertasun guztiak euren sorburua zeugan daukee. Argazkiagaz batera zure dohaia bizitzeko gaitasuna, nire garbitasuna eta nire zintzotasuna eskeintzen deutsudaz. Sentimentu honeek ez daitezala amatatu.\n(Elkarteko pertsona heldu batek egin leike)\nOTOITZA – AZALPENA: Jauna, gizakion arazo eta nahi eta ezinekaz beterik dagoan egunkari hau dakartsut. Jauna, ez daitela gogortu gure bihotza. Gizakion arazoak solidaritzara eta zure aurrean otoitz egitera eroan gaizala. Gizaki guztiak eta gizakien arazo guztiak kontuan izan daiguzala. Jauna, zure aurrean aurkezten doguzan beharrizan guztiak entzunak izan daitezala.\n(Alkarteko talderen baten sartuta dagoan batek egin leike)\nOTOITZA – AZALPENA: Jauna, mundua eraldatzen eta ebanjelizatzen egiten dogun ahaleginaren ezaugarri lez nire izenean, militante guztien eta alkartearen izenean dakartsut gatzez beteriko ontzi hau. Gizaldietan zehar beste testigu askoren antzera, bizitzea tokatu jakun mundu honetan zure hitzaren misiolari izan nahi dogu; ez da lan erreza baina hortxe egin gura dogu gure ahalegina. Zure laguntza barik gure gatza gezatzeko arriskuan dago. Zurekin kontatzen dogu!.\nBardinak dira atzoko eta gaurko fariseua: bere buruaz pozik eta bere balioaz ziur dago; arrazoia beti berea dauala uste dau; egiaren jabe sentitzen da eta, egia horregaz baliaturik, besteak epaitzen eta zapaltzen ditu. Fariseu jarrera dala esan leike, gure gizartearen eta gure kristautasunaren gatxik haundiena. Gauzak aldatzea nahi dogu, gizarte gizatiarragoa, bizitzeko egokiagoa lortzea, gizakien historia aldatzea eta hobea egitea; baina... a zer inuzenteak garan!, geure buruak aldatu barik nahi genduke gizartea aldatzea.\nJaunak isuri daiala gugan bere grazia, aldatu daizala gure bihotzak, erakutsi deiskula berak guretzat eraikitzea amets egindako gizartea eraikitzen. Aste zoriontsua!\n“Jaungoikoa mundua Beragaz adiskidetzen ebilen Kristogan,\nJainkoaren Hitzak ez deuskula atsedenik emoten begi-aurrean dago. Egia da gaur inork ez dauala ikusten bere burua FARISEU lez (belarrietara ez dau ondo joten), baina ez dau esan nahi ez dagozanik. Fariseua da: bere balioaz ziur egonez pozik bizi dan gizakia; errazoi guztia berak dauala pentsatzen dauana, berak bakarrik. Eta... zelan ez! Besteak epaitu eta kondenatzeko gai sentitzen dana. Berak ez dauka zertaz damuturik. Beti besteak dira aldatu behar diranak.\n“Olako jendea” oraindik ez da desagertu gure mundutik, gure alkarteetatik eta gure bihotzetik. Danok nahi dogu mundua aldatzea, baina besteak dira aldatu behar diranak. BAKEA nahi dogu: baina gogorkeri zaleak besteak dira. Norbera, ezta pentsatu ere! Eta begiratu: sarritan gure inguruko indarkeri zeinuak ikusi ere ez edo gainetik pasatzen doguz; errudunak beti besteak dira.\nEgoera honen aurrean, Jainkoari entzun eta bere bidetik ibili nahi dogunontzat gaurko MEZUA BIZIA eta ZUZENA da. Fariseismoaren arriskua aurrean daukagu; “gaixo edo gatx” horretatik inor ere ez gara libratzen.\nNahiko neuke pekatariaren jarrera guztiok norberaganatzea: zenbat eta zelako pekatuak ez da garrantzitsua. Jainkoaren aurrean makurtuz bere bizitza osoa aldatzen da; JARRERA horrek emoten deutso arrazoia.\nZoriontsuak BIHOTZ APALAK diranak,\n"Zerga-batzailea bere etxera zintzotuta bihurtu zan"


Gobierno Vasco Irekia :: Hezkuntza, krisitik irteteko oinarria\n2011(e)ko Irailak 07\nFuente: Irekia - Gobierno Vasco Hezkuntza, krisitik irteteko oinarria\nFuente: Irekia - Gobierno Vasco EHUko ikasturtearen hasiera emateko ekitaldia\nGaur abiarazi dute ofizialki EHUren 32. ikasturte akademikoa Eusko Jaurlaritzak «orain arte bezala, ahalegin guztiak egingo ditu ekaitzetik onik ateratzeko», ez bakarrik zerbitzuei bere horretan eutsiz, baizik eta inbertsio gehiago eginez eta «euskal hezkuntza sistemaren beharrezko modernizatzeari» ekinez. Lehendakariaren arabera, «arazoa baino, hezkuntza krisia konpontzeko eta bertatik irteteko oinarria da».\nPatxi Lopez, lehendakariak hezkuntzaren alde egingo du krisi ekonomikotik irteteko «oinarri» gisa, eta ondokoa baieztatu du: «hezkuntzan inbertitzea garestia bada, are garestiagoa da ez egitea, eta horregatik alor hau baztertu beharko genuke sektore publikoari eragiten dion joera itogarritik».\nLehendakariak uste du denok «bereizketarik gabe, ekarpenak egin, ulertu eta partekatu behar dugula herriaren lehentasuna zein den erabakitzeko, eta hala krisitik ateratzeko». Lopezen aburuz, hezkuntzak eta zientziak dute «lehentasuna», «etorkizun hobea» eraikitzen lagunduko digutelako.\nLopezen ustez, Euskadin beharrezkoa da ahalegin guztiak egitea «orain arte egin dugun bezala, ekaitzetik onik ateratzeko, hau da, oinarrizko zerbitzuei bere horretan eutsiz, baita euskal hezkuntza sistema modernizatzeko beharrezko inbertsio gehiago eginez ere». Sektore honetan inbertsiorik ez egitea, «hondamendia» litzatekeela adierazi du.\nEHUko 2011-2012.ikasturtearen inaugurazio ekitaldian, lehendakariak esan du ezin direla «gastuak eta kostuak murriztu eta moztu, horiek hezkuntzari, osasunari, gizarte politikei eta ekonomikoki hazten utziko ez digun edozeri eragingo dioten eguna iritsiko delako. Horrexegatik uste du erreforma sakonak egin behar direla herri honetan, zerga gaietan Eusko Jaurlaritzak defendatzen duen modukoa. Proposamen honen helburua, kargen banaketa bidezkoagoa egitea, eta batez ere, gaur egun gure herriak bizi duen zerga-iruzurra nabarmen murriztea da. Era honetan, mundu guztiak bere diru-sarreren araberako ekarpena egin beharko luke.\nBere aldetik, Euskal Unibertsitate Publikoak buruan jarraitzen du, gizarte zibilizatu, aske eta anitz baten eredu moduan, bizikidetza, aniztasun ideologikoarenganako errespetua eta egindako mina aitortzeko bide gisa.\nDenon artean gure memoria gorde behar dugu, batez ere ezagutzaren lekuan, unibertsitatean, izua itzuli ez dadin berriro.\nBere aldetik, Isabel Celaa, Hezkuntza, Unibertsitate eta Ikerketa sailburuak esan du hezkuntza «aurrerapenaren motorra dela», eta beraz, zientzia, teknologia eta ikerketa bultzatzearen alde egin du. Era berean, esan du unibertsitatea balio demokratikoen transmisorea dela eta, unibertsitatea bera «bizikidetzarako bidea, aniztasun ideologikoari errespetua eta indarkeriak sortutako mina aitortzeko» buruan egotearen alde azaldu da. Gaineratu du «ezinezkoa dela herri bat ahanzturatik» eraikitzea.\nunibertsitatea hezkuntza ikastaroak UPV-EHU Lehendakari Berri honen iruzkinen RSSa\nAudioak (4) Bideoak (3)\nArgazkiak (13) PDF (1)\njeitsi (301.2 KB)\njeitsi (598.7 KB)\njeitsi (11.7 MB)\njeitsi (11.1 MB)\nJeitsi audio bilduma (zip) totala_celaa_balore_demokra...\nJeitsi bideo mpg bilduma (zip) 2011_09_07_lehen_upv_020.jpg\n533.8 KB (.jpg)\n739.8 KB (.jpg)\n582.2 KB (.jpg)\n624 KB (.jpg)\n498 KB (.jpg)\n492.2 KB (.jpg)\n704.7 KB (.jpg)\n701.4 KB (.jpg)\n667.5 KB (.jpg)\n509.3 KB (.jpg)\nJeitsi argazki bilduma (zip) Apertura_Curso_UPV_7-09-201...\n23.4 KB (pdf)


Iñigo Antsorregi: «Gaur atzo baino aktore hobea sentitzen naiz» - Maxixatzen.eus\nMaxixatzen.eus 2018-07-12 08:33\nIñigo Antsorregi, ezkerrean.\nIñigo Antsorregi (Azkoitia, 1993) ETB2 kateak estreinatu duen ‘Vaya familia’ izeneko kamera ezkutuko saio berriko aktoreetako bat da. Ostiraletan, 22:30ak aldera, eskaintzen dute saioa. Bizipen eta egoera desberdinak landu behar izan ditu aktore azkoitiarrak, eta «oso aberatsa» izan dela aitortu du. Telesailak lehen zen aktorea baino hobea sentitzen lagundu dio Antsorregiri.\nETB2 kateko ‘Vaya familia’ izeneko umorezko saioko aktoreetako bat zara. Zeri buruzko saioa da? Zenbat saio grabatu dituzue? Non?\nVaya familia kamera ezkutuko saio berri bat da. Hau da egoera: pertsona batek bere bikotekidea gonbidatu du Getariako nekazaritza etxe batera, bere familia han dagoela eta aurkeztu egin nahi dizkiola esanez. Baina biktimak ez daki Getarian aktore talde bat aurkituko duela eta bere bikotekidea aktore horien konplizea dela. Tentsio handiko egoera barregarriak biziko ditu. Guztira bederatzi saio grabatu ditugu, guztiak Getarian bertan.\nZuk zer zeregin izan duzu?\nZazpi ataletan egongo naiz. Pertsonaia guztiz desberdinak antzeztu behar izan ditut; ez naiz beti familiako semea izan. Atal batean aizkolari batena egin nuen: nekazaritza etxera agertzen nintzen, biktima ikaratzeko asmotan. Beste atal batean, berriz, Castroko [Kantabria, Espainia] zinegotzi batena egin behar izan zuen, biktima eta konplizea ezkontzeko asmotan agertuz. Zorte ikaragarria izan dut: aktore moduan horrenbeste erregistro desberdin jorratu ahal izatea oso aberatsa izan da.\nNolako erreakzioak izan dituzte txantxa egin dieten biktimek?\nTxantxa bakoitzak hiru ordu iraun du, eta denbora horretan guztian era guztietako erreakzioak ikusi ditugu. Batzuk barrez lehertzen ziren, baina haserreak ere izan dira tartean, normala den moduan. Une asko kendu behar izan genituen hainbatetan; biktima batzuk alde egiteko zorian izan genituen, eta ia ukabilkada bat ere jaso nuen. Zorionez, dena txantxa bat zela esandakoan, oso ondo erreakzionatu zuten eta umorearekin hartu zuten.\nBiktimen erreakzioak direla eta, gidoiari jarraipenik eman ezin eta inprobisatzerik egokitu al zaizu?\nInprobisazioa izan da gakoa saioan. Nahiz eta gidoia eduki, inoiz ez dakizu pertsonak nola erreakzionatuko duen. Azken finean, ez zara aktore batekin ari lanean, pertsona arrunt batekin baizik. Castinga egiten hasi ginenean azpimarratu ziguten inprobisazioaren garrantzia, eta horretarako geneukan gaitasunaren arabera ebaluatu gintuzten.\nAntzerkian gehiago aritutakoa zara telebistan baino. Bietan aktore lana bete duzu, baina zer duzu nahiago?\nLau urte daramatzat Donostiako Teatro Estudio antzerki taldean, eta hiru antzezlanetan lan egin dut. Iaz, ekainean, nire lehen mikroantzerkia estreinatu nuen Donostiako La Farandulan, Nerea Gorriti eta Ane De Miguel aktoreekin. Telebistan, Vaya familia izan da nire lehen lana aktore protagonista moduan. Aurretik, Goenkale eta Aitaren etxea telesailetan lan egina naiz, baina atal bateko pertsonaiak egin nituen saio bakoitzean. Zer nahiago dudan? Antzerkia asko gustatzen zait aktore gisa, zuzenekoagatik, baina telebista ere izugarri atsegin dut. Zaila egiten zait aukeratzea, biek asko eman baitidate.\nGai asko landu dituzu, eta gai bakoitza desberdina izan da. Zein generotan murgiltzen zara ondoen antzezteko orduan? Zergatik?\nBetidanik, komedian. Jendeak komedia egitea zailagoa dela esaten dit, baina ez dakit zer esan. Niri errazagoa egiten zait barrea ateratzea, edota kritika bat puntu komikotik egitea. Vaya familia-ko zuzendariak, Ainhoa Alzibarrek, aurpegi oso barregarria dudala esan zidan; agian horregatik izango da, kar-kar-kar.\nTxantxak egiteko saioa da ‘Vaya familia’. Saio horiek harrera ona al dute ikus-entzuleen artean?\nNormalean, bai. Espainiar telebistan mota horretako saio asko egon izan dira, eta arrakastatsuak ziren; ETBk garai batean egindakoak ere bai.\nTxiki-txikitatik izan dut. Ez dakit noiz hasi zen; gogoratzeko gai naizen garaitik, nik aktore izan nahi nuen. Txikitan amak zinemara eramaten ninduen beti, eta seguru asko hortik sortuko zitzaidan zaletasuna. Pailazo samarra ere banintzela aitortu behar dut, eta oraindik ere banaiz, kar-kar-kar.\nSaioko protagonistetako bat izango zara. Horrek aurrera begira lan munduko ate gehiago zabalduko dizkizula uste al duzu?\nBaliteke. Halere, ez zait ate guzti-guztiak zabaltzea interesatzen. Ez dut publizitatea egin nahi, ez doa nirekin. Behin egin nuen, eta listo; ez dut errepikatu nahi. Gaur egun aktoreak gauden egoeran, ordea, auskalo. Telebista erakusleiho ona da, baina ez du ezer ziurtatzen gaur egun.\nGrabaketak eginda, zer ikasi duzu saio horretatik?\nTelebistarako antzezten, bereziki. Nire lehen egunean ohartu nintzen ez nekiela telebistarako antzezten. Antzerkitik nator, eta oso desberdina da antzezteko modua. Tratu ederra pasarazi nion zuzendariari, kar-kar-kar. Baina, tira, hurrengo proiektuetarako segurtasuna eman dit. Aktore fazeta alde batera utzita, eta Miriam Cabeza aurkezleak elkarrizketa batean esan zuen moduan, soziologia kurtso baten modukoa izan da esperientzia: jendea ezagutzen eta aurrez ez epaitzen ikasi dut.\nLantaldean eskarmentu handiko lagunik egon al da? Gomendiorik eman al dizute?\nAntzerki, zinema eta telebista munduan ibilbide luzea duen jendea aurkitu dut: Miriam Cabeza, David Pinilla, Isabel Agirrezabala, Maialen Urbieta, Chema Trujillo, Edith, Aitor… Kamera atzean ere eskarmentu handiko jendea egon da: Alvaro Manzano eta Ana Goitia, adibidez. Asko ikasi dut haiengandik. Haiei esker, gaur atzo baino aktore hobea sentitzen naiz, eta hori ez dago diruz ordaintzerik.


Enpresa, elkarte eta entitateei ariguneak sortzeko deia egin die Euskaraldiak - etakitto.eus\nEnpresa, elkarte eta entitateei ariguneak sortzeko deia egin die Euskaraldiak\nETA KITTO 2020, Eka 17\nAtzo Donostian izandako prentsaurrekoan Euskaraldiaren bigarren edizioan ariguneak antolatzen ari diren entitateen izen-ematearen martxaren berri eman zute. 2020ko azaroaren 20tik abenduaren 4ra egingo den Euskaraldiaren bigarren edizioaren berrikuntza nabarmenetakoa da ariguneena, era guztietako erakunde, enpresa eta elkarteetan sortzen diren euskara erabiltzeko gune babestuena. Izan ere, lehen edizioan hiztunen arteko harremanetan oinarritutako ariketa sozialari talde babestuetan egiten den ariketa gehitu zaio aurten.\nAriguneak sortu eta entitateek izena emateko epea irailaren 27rarte irekita egongo dela azaldu da prentsaurrekoan. Ariguneak osatzen hasi diren hiru erakundeetako ordezkariak eta Euskaraldiaren antolaketan eta koordinazioan ari diren beste hainbeste entitatetakoak bildu ziren atzo, ekainak 16, Donostiako Tabakaleran izandako ekitaldian. Xabier Iturbe Euskalteleko presidentea, Leire Okarantza Fagor Taldeko Gestio Sozialeko arduraduna, Jabier Otermin Super Amara Bera Bera kirol klubeko komunikazio arduraduna, Estibalitz Alkorta Eusko Jaurlaritzako Hizkuntza Politikarako Sailburuordetzako Euskara Sustatzeko zuzendaria, Garbiñe Mendizabal Gipuzkoako Foru Aldundiko Hizkuntza Berdintasunerako zuzendari nagusia, Edurne Otamendi Donostiako Udaleko Euskara Zerbitzuko burua, Kike Amonarriz Euskaltzaleen Topagunearen presidentea eta Euskaraldiko koordinatzaile Arrate Illaro izan ziren atzoko agerraldian.\n« Azken hiru egunetan ez dute positibo berririk atzeman Eibarren Azken orduan 9 kasu berri atzeman dira EAEn, bakarra Gipuzkoan »


Itsaslasterrak: tentuz ibili itsasoan! - GARA\nItsasoak momentu paregabeak bizitzeko aukera eskaintzen digu. Oroitzapenen kutxatxoan maiz izaten da itsasoarekin lotura duen pasarterik; lagunekin halako hondartzan igerian arituko ginenekoa, umeekin olatuetan jolasean ibili ginenekoa, atzerriko portu urrun hartan itsasoari so hizketan izan ginenekoa, itsasbazterrean egin genuen txango lasaigarri hura eta antzeko oroitzapenak. Baina, oroitzapen txarrik ere izan dezakegu, itsasoan inoiz esperientzia txarren bat izan badugu.\nEsperientzia txarrenetarikoa ur-lasterrek zein ñimiñoak garen gogorarazten digutenekoa izan ohi da. Segundo gutxiren barruan, itsasoaz gozatzetik beronen jolaserako panpin izatera igaro gintezke.\nUdan, ur-lasterrekin esperientzia txar bat ekiditeko modurik onena sorosleen aholkuak jarraitzea da. Lehenik, banderen kodea ikasi behar dugu: bandera gorriak «bainua debekatua esan nahi du, arrazoia edozein delarik ere (arrokak daudela, itsaslasterrak direla edo ura kutsatua dagoela). Eremu horretan ez gara barneratuko. Hegoaldean, bandera horiak itsasoratu gaitezkeela esan nahi du, baina beti ere ura gerritik behera daukagula. Gauza bera esateko, iparraldean ere bandera horia edo laranja ere erabiltzen dute. Bandera berdea da bainua lasai har dezakegula adierazten duen seinalea. Euskal Herriko hondartza guztietan kolore honek esanahi bera du; bainu librea.\nItsas kiroletako banderaren koloreari dagokionez, hau desberdina izan daiteke hondartza batetik bestera. Batzuetan urdin kolorekoa izaten da eta, besteetan, gorri-urdina. Horrek nahasmena sor dezake, izan ere, esate baterako, iparraldeko hondartzetan bainurako eremua adierazten duen bandera ere urdina da. Egokiena, edozein kasutan, hondartza batera iristean sorosleei beraiei edo dakien norbaiti galdetzea izaten da.\nBanderak eta sorosleak ez dira urte osoan eta hondartza guztietan izaten ordea, beraz, gutxieneko aholku batzuk ematen saiatuko naiz babesik ez dugun hondartza batera joaten garenerako edo inguruetan zuzen aholkatu gaitzakeen inor aurkitzen ez dugun lekuren batean gaudenerako.\n«Itsasoari errespetua izan behar zaio, ez beldurra». Esaldi hau oso ezaguna da, batez ere itsasoaz ezer ez dakienak erabili ohi duelako. Arrantzaleek ere esaten dute, baina, nire ustez, bestelako eran. Zer moduz gauden galdetzen digun lagunari «ondo» erantzutearen gisakoa da arrantzale bati itsasoari buruzko aholku bat eskatzea. Alegia, beti erantzun behar dena erantzungo digu. Izan ere, arrantzaleak itsasoari errespetua ez ezik, beldurra ere badio.\nItsasoa «irakurtzen» ikasi behar da, baina hori oso zaila da eta are zailagoa Mendebaldean ematen zaigun heziketarekin, natura, mendera daitekeen beste objektu moduan ikusten irakasten zaigunean. Horretan ere ez dugu bira kopernikarrik eman, gu geu baikara itsasora moldatu behar garenak eta ez alderantziz. Eta gainera, berau menderatu nahi bada ere, ezinbestean, lehenik ezagutu beharra dago, zentzu horretan gizakiaren ahalmena oso mugatua bada ere.\nHondartza batera iritsi eta apar gehien ikusten den lekua izaten da normalean seguruena, nahiz eta lehen begiradan arriskutsuagoa iruditu. Izan ere, korronteak izaten diren lekuan hondoak sakonagoak dira eta olatuari gehiago kostatzen zaio bertan apar bihurtzea. Horregatik izaten dira liskarrak surflarien eta igerilarien artean, surfean aritzeko eta bainua hartzeko leku egokiena berbera delako, alegia, olatu gehien dagoen eremua. Bestalde, kontuan hartu behar da itsaslasterrak, hondartzara iristen den ur guzti hori bueltan berriz itsasoratzeko ubideak direla. Ubide hauek itsasbeheran oso garbi ikus daitezke, hondartza bat menditik edo gutxieneko altuera batetik behatuz gero. Itsasgoran, ubide horiek ikusi ditugun leku berean sortuko dira itsaslasterrak.\nItsaslasterrei dagokienez, mota askotarikoak daude; itsasaldiek sortuak, haizearen eraginez sortutakoak, ibai-ahoetan sortzen direnak... baina surflariei edo igerilariei gehien eragiten dietenak olatuek eta aparrek sortutakoak dira. Horiek garraiatzen dituzten ur masa handiek sortutako itsaslasterrei erreparatu behar diegu; bainuzaleek eremu horretan igeri egitea ekiditeko, eta surflariei, berauek erabiltzen jakinez gero, errazagoa izango zaielako barruratzea.\nItsaslasterrek alboetarantz ere bultza gaitzakete, ez gaituzte beti barrurantz eramaten. Oso ohikoa da nonbait itsasoratu eta konturatu gabe albo batera edo bestera metro pila bat egitea. Gero uretatik atera eta toalla eta ogitartekoa non utzi ditugun ez dakigula ibiltzen gara galduta. Itsasoratu baino lehen, beti, erreferentzia puntu bat hartu behar da kanpoan, eta bi punturen arteko zerbait bada hobeto, erreferentzia zehatzagoa izango baita. Esate baterako, mendi bat erreferentzia gisa hartzen badugu, beti parean izango dugu, nahiz eta kilometro bat egin alde batera. Bi farolaren erdian ikusten dugun zuhaitz bat aukeratuz gero, ordea, metro gutxi batzuk mugitu bezain laster zuhaitza bi farolen erdian ez dagoela konturatuko gara eta berriz ere lehengo lekura itzuli beharko dugu. Erreferentzia oso garrantzitsua da, etengabe bistatik galdu behar ez den zerbait da, batez ere Landetako parajeen gisakoetan, kanpora begiratu eta bereizgarri berezirik gabe, kilometro luzeetako hondartza edo dunak ditugunean, edo haitzetan gabiltzanean.\nItsaslasterren batek harrapatu eta atera ezinean bagabiltza, ez gara korrontearen aurka ateratzen saiatuko, nahiz eta hau (lehen aipatu dudan Mendebaldeko heziketa honen beste ondorioetako bat) izan ohiko jarrera. Itsaslasterra zulo batean dago, ura itsasora bueltatzeko ihesbidea da, beraz, behin zuloa amaitzen den lekuan, urak itsasoratzea lortu duen eremuan, itsaslasterrak bete du bere egitekoa eta indarra galtzen du. Beraz, zera egin dezakegu, itsaslasterrak indarra galtzen duen lekura garraia gaitzan utzi eta, behin eremu lasaiago batean gaudenean, aparra dagoen lekutik ateratzen saiatu. Horretarako, oso ongi etortzen da olatuak nahiz aparrak txanpan harrapatzen jakitea.\nItsaski oso bortitzak diren egunetan gerta daiteke korronte batek eramaten gaituen lekuan olatu oso handiak lehertzen egotea. Kasu horiek dira arriskutsuenak, korronteak olatuaren kontra bultzatzen baikaitu eta olatuak, berriz, korronterantz eramaten gaitu bueltan eta, hor erdian, olatu bat bestearen atzetik datorrela, behin eta berriz itzulbiraka gabiltzala, erraza da beldurtzea eta indarrak aise galtzea. Muturreko kasu horietan, itsasautsia gainditu, alegia, olatua lehertzen den lekua gainditu eta, ziur asko, beste korronte batek barneratuko gaitu, are eta urrunago, baina atera ahal izateko eremu lasaiago bat topatzeko modu bakarra da. Hala eta guztiz ere, hau muturreko egoera da, surflari bati gerta dakioke olatu handietan ibiltzen baldin bada, baina bainuzaleak oso gutxitan iristen dira halako egoerak ezagutzera. Itotzen den jende gehiena itsaslaster arruntetan hiltzen da, korrontearen aurka igeri eginaz nekea eta beldurraren ondorioz, edo bihotzekoak jota.\nBeste norbait larri dabilela ikusiz gero, ez kendu bista gainetik eta sorosleei eman abisua, soilik oso igerilari onak direnek atera dezakete itsasotik ikaraturik eta nekatuta dagoen norbait. Taularekin bagaude beste kontu bat da, askoz errazagoa da laguntzea eta gu ere ez gara arriskuan izango, baldin eta surflari batek erreskate batean inoiz egin behar ez duena egiten ez badugu, alegia, txikota askatu.\nEz da broma. Kontuz itsaslasterrekin! Dakienari galdetu itsasoratu baino lehen, banderen kodea errespetatu, tentuz jokatu urak gerria gainditu ez dezan, kanpoko erreferentzia puntua ez bistatik galdu eta aparrak dauden gunean ibili. Hortik aurrera, gozatu itsasoaz.\nKorronte batek harrapatzen bagaitu, onena eramaten uztea da, eta behin leku lasaiago batera garraiatzen gaituenean, laguntza eskatu dezakegu edo geure kabuz apar gunetik atera gintezke. Igerilari onak bagara, albo batera igeri eginda, apar gunera iristen saia gintezke, baina garrantzitsuena larregi ez nekatzea da.


BROOKLYN ESTUDIO TXIKIA ETA MINIMOA - BISITALDIAK\nBrooklyneko estudio minimo bat espazio txikiko bizimodua ondo egina dago\nIzena: Emily Kellerman\nKokapena: Ditmas Park - Brooklyn, NY\nNeurria: 450 metro koadro |\nBizitako urteak: 3 urte, alokairuan\nProp estilista Emily Kellermanena estudio txikiko apartamentuak froga da ez duzula espazio asko behar-edo aparteko gelarik behar eder eta ondo bizitzeko. Lehenik eta behin, 450 metro koadroko Brooklyn-eko alokairuko apartamentu txiki bat ikusi genuen etxe dei batean, baina gehiago ikusi nahi nuen. Nahiz eta estudioko apartamentu bat izan ... espazioa ez da logela loriatua bezalakoa sentitzen ... ezta larrituta edo estututa ere. Espazio plangintza onaren ahalmenak baliatu ditu jarduera desberdinetarako txoko atseginak eskaintzen dizkion etxea kokatzeko, espazioa arina eta airea sentitzen duen bitartean.\naingeru 911 zenbakia esanahia\nEmily-k ametsetako apartamentua deitu zion horri bere etxeko deian espazioa deskribatu zuenean. Bainuontzi arrosa, moldurak eta sarrera paregabeetan saldu ninduten. Pisukiderik gabe biziko zen lehen aldian ere libre zegoen diseinuaren erabaki guztiak berak hartzeko, bere beharretara egokitzen den moduan.\nTamaina txikia izan arren eta logelako aterik ez duen arren, etxea arrakastatsu bihurtzen duena da txokoen indarra nola aprobetxatu duen ... horiek sortuz eta existitzen zirenak erabiliz. Sekzioko sofa sortu zuen egongelako gune bereizia sortu zuen. Horma erdi bat sortu zuen, bere ohearekin konbinatuta logeletako txoko atsegina osatzen duena. Apartamentu osoko bere lekurik gogokoenak —gosaltzeko mahaiak— izkinako bankua eta argi asko ditu.\nEspazioa zuri asko urez gaineztatzeak argia inguruan errebotatzea ahalbidetzen du eta espazioa bera baino handiagoa dela sentitzen du. Baina osagarri bitxiek eta neon koloreko orbanek dibertsioa txertatzen dute diseinuan.\nNire estiloa: Gustatzen zaizkidan gauza guztien bilduma. Vintage, modernoa, minimalista, trebea dena nahasten dut.\nInspirazioa: Nire aiton-amonen apartamentua; integratuak zituen eta beti txukuna zen. Terence Conran eta tona Interneteko edukien buruan eta nire burutik kanpo.\nElementu gogokoena: Nire gosari txokoa.\nErronka handiena: Lurrera sentitzeko eta lo egiteko atsegina sentitzeko gune bereizi bat sortzea.\nLagunek esaten dutena: Oso Emily dela\nLotsarik handiena: Gauean ateratzean arropa piloa egitea gustatzen zait sofaren atzeko aldean. Betiko logela egongelara isurtzen. Ahaleginak egiten ditut armairura zuzenean sartzen.\nBrikolajerik harroena: Nire oheburuko / zaldizko horma faltsua nire lo egiteko gunea sortzeko.\nIndulgentziarik handiena: Sofan. Bloomingdales-ena da eta tamaina ezin hobea du. Ez zen merkeena. Ezin hobea da eta izkinan eserita egotea maite dut.\nAholku onena: Bildu maite duzuna eta zuretzako esanguratsua dena. Beti familiaren oinordekotzak izan ezik!\nAmetsen iturriak: Niretzako ehiza da; higiezinen salmentek nire bihotza bultzatzen dute.\nPINTURA ETA KOLOREAK\nBenjamin Moore - White Flat\nMahaia - Vintage\nHooks - Command Hooks\nIspilua - Etxebizitzarekin etorri zen\nSofa - Bloomingdales, agortuta dago baina aukera eta salmenta ugari dituzte!\nAkrilikoa pilatzeko mahai osagarria - estudioko salmentan erositakoa, honen antzekoa CB2 bat.\nKartela - emovieposter.com\nMarkoa - Framebridge\nAlfonbra - Marokoko alfonbrak saltzen ari zen lagun baten eskutik Azilalen bilatzea gomendatuko nuke Etsy antzeko alfonbrak egiteko\nTelebista Erlaitza - Ekena Errota Lana\nZintzilikarioa - Pearl River\nKordoi - Kolore lokarria\nOturuntza eserlekuak - Craigslist-en jatorria\nDocksta - IKEA\nJoan Saskiaren Apala - CB2. Honen antzekoa .\nPlataforma ohea igogailu hidraulikoarekin - Craigslist-etik erositakoa. CB2koa zen. Honen antzekoa Gainbalioa bat.\nBainugela zuri-beltza - Aelfie\nEskerrik asko, Emily!\nPartekatu zure estiloa:\n⇒ Etxe Tourra eta Etxera Deitzeko Bidalketa Inprimakia\n⇒ Etxe berrien ibilbideak\n⇒ House Tours Pinterest-en\nElaine idazle eta argazkilaria da NYC-n, eta dekorazioa aztertzen ari ez denean, bere lehen fikziozko eleberria amaitzen ari da.\nUrban Outfitters-ek zure dutxarako ardo edalontzi bat saltzen du orain\nDWR-ren Twilight Sleep Sofa\nIKEAz gain: dirua aurrezten duten sukaldeko armairuak muntatzeko prest\nBa al zenekien Tableta orratz bat Apple MacBook-ekin erabil dezakezula?\nNew Yorkeko trenbide apartamentu klasiko eta trinkoa\nMini Velo Bizikletak: Punch bat biltzen duten Bizikleta Txikiak!\nTie-Dye-ren historia laburra, inoiz ez da inoiz desagertu den joera\nNola margotu landa-oholak\nBannisters eta eskailera-ardatzak margotzeko [Behin betiko gida]\nAlfonbra biribilak arrakastaz eta dotore ateratzeko 5 ideia\nBenetan behar al dituzu sukaldeko platera eta eskuetarako xaboia?\naingeru zenbakiak 444 esanahia\n912 aingeru zenbakiaren esanahia


Gipuzkoa « Euskargazki\nJosé Manterola euskaltzalearen sortetxea\nby under Euskal Herria, euskargazki, Gipuzkoa, Jose Manterola, Pertsonaiak\nJosé Manterola Beldarrain (Donostia, 23/03/1849-Donostia, 29/02/1884) Donostiako alde zaharreko etxe honetan sortu zen.\nGazte gaztetik agertu zuen euskararekiko zaletasuna eta Donostiako Udal Liburutegiko zuzendaria izan zen. Bere lanik ezagunena Cancionero Vasco da (1877-8) eta Euskal-Erria aldizkariaren sortzaile izan zen, garaiko mugimendu foruzale eta euskaltzalearen ildotik, orduko pentsalarien lanak jasotzen zituena. Atsotitzak biltzen eta iritzi artikuluak idazten ere jardun zuen, Lore Jokoen giro kulturalak bultzaturik.\nEtxea Narrika kaleko 1ean dago, Boulebarraren izkinean.\nJosé Manterola: Auñamendi\nJosé Manterola: Wikipedia\nJosé Manterola: Literaturaren Zubitegia\nJosé Manterola Juan San Martin (PDF)\nJosé Manterola: Euskera Agerkaria XXIX (PDF)\nMikel Laboa kantariaren sortetxea\nby under Euskal Herria, euskargazki, Gipuzkoa, Mikel Laboa\nMikel Laboa Manzisidor (Donostia, 1934/06/15-Donostia, 2008/12/1) kantaria Gipuzkoako hiriburuko etxe honetan sortu zen.\nMixel Labégueriek zabaldutako bidetik, “Euskal kantagitza berria” deitutakoaren bultzatzailea izan zen, bai bakarlari, bai Ez Dok Amairu taldearen bidez, Benito Lertxundi, Xabier Lete, Artzetarrak edo Lourdes Iriondorekin batera. Euskal kanta tradizionalak musika berriaz kantatu zituen eta proposamen iraultzaleak ekarri zituen euskal kantagintzara.\nOroigarriak hala dio: hemen jaio zen Mikel Laboa Manzisidor artista handia. Donostia 1934-2008. “Kantuz egin dezaten nitaz oroitzean”. Donostiako Kantu Jira. 2009ko otsaila\nEtxea Iñigo eta San Juan kaleen izkinean dago, alde zaharrean. Egun ataria San Juan kaleko 15.ean du, baina ikusten da etxearen aurrealdea eta berezko ataria Iñigo kalean dagoela.\nMikel Laboa: Auñamendi\nMikel Laboa: Wikipedia\nJokin Zaitegi idazlearen bizitokia\nby under Euskal Herria, euskargazki, Gipuzkoa, Idazleak, Jokin Zaitegi\nJokin Zaitegi Plazaola (Arrasate, 1906/07/26-Donostia, 1979/08/17) idazle eta itzultzailea Arrasateko etxe honetan bizi izan zen.\nProsan, poesian eta itzuplengintzan ibili zen. Zaitegiren poesia lan ezagunenak Goldaketan (1946) eta Berriz ere goldaketan (1962) dira. RIEV, Egan zein Euzko-Gogoan (sortzaile izan zen) argitaratu zituen bere lan zenbait eta orduko pizkundeko autoreekin harremana izan zuen, Lizardi zein Lauaxetarekin, esaterako. Loiolan Euskal Elerti Bazkuna sortu zuen Andima Ibinagabeitia eta beste zenbaitekin batera. Itzultzaile gisa, besteak beste autore klasikoen lanekin aritu zen, Platon edo Sofokles kasu.\nEtxea Arrasateko alde zaharrean dago, Erdiko kaleko 52.ean, aldapan gora goazela, eskuin aldean. Oroigarriak hala dio: “Etxe honetan bizi izan zen Iokin Zaitegi (1906-1979) Arrasateko seme kuttun, euskaltzale eta euskal kulturaren bidegilea. Arrasate, 2006-9-21”.\nJokin Zaitegi: Wikipedia\nJokin Zaitegi: Literaturaren Zubitegia\nIokin Zaitegi: Bidegileak (PDF)\nIokin Zaitegi: Auñamendi\nFrantzisko Petriarena “Xenpelar” bertsolariaren bizitokia\nby under Euskal Herria, euskargazki, Frantzisko Petriarena "Xenpelar", Gipuzkoa\nErrenteriako etxe honetan bizi eta zendu zen Frantzisko Petriarena Berrondo Xenpelar bertsolaria (Errenteria, 1835/01/13-Errenteria, 1869/12/08). Gaur da bere heriotzaren urteurrena.\nGazte-gazterik hasi zen bertsolaritzan eta ahozko bertsoez gain, bertsopaperak ere egin zituen. bereak dira, besteak beste, Pasaiako herritik edo Ia guriak egin du bertso ezagunak.\nXenpelarren iloba zen Josefa Antonia Aranberri Petriarena bertsolaria ere etxe horretan sortu zen\nEtxe dotore hau Madalena kaleko 32.ean dago, Errenteriako alde zaharrean eta gaur egun Xenpelar kultur etxea dago bertan.\nManuel Lekuonaren artikulua Eganen\nKoldo Mitxelena hizkuntzalariaren sortetxea\nby under Euskal Herria, Euskalariak, euskargazki, Gipuzkoa, Koldo Mitxelena\nErrenteriako etxe honetan sortu zen Koldo Mitxelena edo Luis Michelena Elissalt (Errenteria, 1915/08/20-Donostia, 1987/10/11).\nAurkezpen beharrik izan ez arren eta berari buruz labur mintzatzea zail bada ere, saiatuko gara. Hizkuntzalari gisa aurkeztu arren, alor gehiago landu zituen: literatur kritika, zinema, eta abar. Bizitza osoa euskarari eskaini bazion ere, kultura handiko gizona izan zen eta hizkuntzalaritza zein literatura orokorrari buruz ere izan zuen zer esan.\nIdeologia abertzalekoa, gartzela bitan ezagutu zuen eta bertan pasatako denboraldiek estudiatzeko grina piztu zioten. Horrela Salamancako Unibertsitateko irakasle izan zen, Sorbonan ere ibili zen eta Euskal Herriko Unibertsitatearen sortzaileetarik bat da.\nBaina dudarik gabe, euskal hizkuntzalaritzan gailendu zen. Euskal Filologia eta hizkuntzalaritzaren sustatzaile sendoena izanik, berari zor zaizkio aportaziorik ugarien eta sakonenak (Onomastikan, hizkuntzalaritza historikoan, hiztegigintzan, fonologian etab.) eta gaur egin oraindik mugarri ezin utzizkoa da. Liburu eta artikulu mordoa argitaratu zituen eta asko dira jaso zituen izendapen eta sariak. Euskaltzain oso izendatu zuten eta euskara batuaren sorreran partehartzaile garrantzitsua izan zen.\nEtxea Errenteriako alde zaharrean dago, plazatik oso oso hurbil eta elizaren parean, Goiko kaleko 6. zenbakian hain zuzen. Bertan dagoen oroigarriak hala dio: “1915-1987 Hemen jaio eta bizi izan zen Koldo Mitxelena jauna, hizkuntzalari ospetsua izan zena eta Errenteria hiriko seme kuttuna. Errenteria 1988ko urriaren 11an”\nWikipedia: Koldo Mitxelena\nBidegileak: Koldo Mitxelena (PDF)\nAuñamendi: Koldo Mitxelena


barren.eus - Ramon Garciak bigarren egin du Tarazonako Master lasterketan\nToyota Euskoauto taldeko Ramon Garcia txirrindulari elgoibartarrak indartsu hasi du Master mailako denboraldia. Garaipena eskuratu zuen denboraldiko estreinako proban, Laudikoko Master Klasikoan, eta bigarren postua lortu du orain Turiasco txirrindulari taldeak antolatutako Tarazona Hiria lasterketan, joan den asteburuan.\nZapatuan jokatu zen 75 kilometroko etapan aldapa handiegirik gabeko zirkuitu bati hainbat itzuli eman behar izan zizkioten txirrindulariek. Zenbait ahaleginen ostean, 11 lagunek osatutako taldeak tropeletik ihes egitea lortu zuen. Iheslariak elkarrekin ailegatu ziren amaierara eta Iruntxiki taldeko Jorge Sanz izan zen azkarrena esprintean. Ramon Garciak gurutzatu zuen helmuga marra bigarren postuan. Tropela 27 segundoko atzerapenarekin ailegatu zen helmugara. 107 txirrindularik amaitu zuten lehen etapa.\n•Ihesaldietan erabaki zen bigarren etapa\nDomekan jokatu zen bigarren etapak aldapa eta zailtasun handiagoak zituen 86 kilometroko ibilbidean, besteak beste, Lanzas Agudas mendatea igo behar zuten-eta birritan. Angel Vazquez (Vintage Car Paint) txirrindularia bakarrik ihes eginda ailegatu zen helmugara. Abantaila handiagoak izan bazituen ere, lau lagunek osatutako taldetxoa asko hurreratu zitzaion amaieran, besteak beste garaipena ospatu zuelako azken metroetan, eta bi segundoko aldea bakarrik atera zien Vazquezek jarraitzaileei. Lau lagun horien artean zegoen German Gil, sailkapen nagusiko irabazlea, eta bi etapetako ihesaldi nagusietan sartzea lortu zuen txirrindulari bakarra. Ramon Garciak zortzigarren postua lortu zuen bigarren etapan, Vazquez irabazlearengandik zortzi segundora. Honenbestez, bi etapetako denborak eta postuak kontutan hartuta, Garciak sailkapen nagusiko bigarren postua eskuratu du, German Gilengandik 11 segundora, hurrengo bost sailkatuek galdutako denbora berbera, hain justu ere.\nHona hemen La General TV Tarazona eta Moncayoko telebistak eginiko laburpen bideoa: (probako argazkiak hemen)


Iruditu, irudikatu | Iritzia | Berria\nNazioa irudikatutako komunitate bat dela zioen Benedict Anderson antropologoak. Nazioa den komunitatea herrixka bat baino askoz handiagoa izanik, ezinezkoa baita parte diren kide guztiek elkar ezagutu edo elkarren berri izatea. Eta, beraz, nazio bateko herritarrek elkarren artean duten partaidetza sentimenduak irudikatua izan behar du, nahitaez. Horregatik irudikatua ez haatik gezurrezkoa edo asmatua.\nNazioaren ideia ez litzateke, beraz, iragan komun batean soilik oinarrituko: hori ondotik egindako interpretazioa edo kontakizuna litzateke, nazioari nolabaiteko oinarria jartzeko asmoz egindakoa.\nInteresgarria da ideia, baina kezka sortzen dit azkenaldian Euskal Herriari begiratuta. Eta ez naiz bakarra; gaiari heldu baitiote Eneko Bidegainek bere azken liburuan, Argia aldizkariaren Larrun hilabetekariak azkeneko alean eta bertze modu batera Biltzarrek eta ENAk abiaturiko nazio ikurrei buruzko eztabaidan. Eta izanen dira gehiago ere.\nKezka, alde batetik, izendapen eta irudikapen nahaste handia dugulako Tuteratik Baionara eta Atharratzetik Sopuertara bizi garen herritarrok: batzuek Ipar Euskal Herriari soilik erranen baitiote Pays Basque, bertze batzuek Araba, Bizkai eta Gipuzkoari Pais Vasco, EAE, Nafarroa, Euskadi...\nGehien kezkatzen nauena ez da, ordea, herritar ez-politizatu edota ez-abertzale eta ez-independentistek duten Euskal Herriaren irudikapena. Kezka handiagoa sortzen dit gure ingurune hurbilera begiratzeak. Iruditzen baitzait irudikatu nahiko genukeela erraten dugunok ere ez dugula zinez irudikatzen: ez gure estrategietan (hiru denborako bideak bai, baina nazio kohesiorako zer?), ez gure jardunean (zer egiten dugu elkarrekin?), ez komunikabideetan (gero eta gehiago irakurtzen ditut ikuspegi partziala ematen duten albisteak), ez eguneroko bizitzetan. Eta irudikatu ere egiten ez badugu, nekez jarriko dugu praktikan.


Sareengatik ez balitz –\nBertsoa gauza zabala, eta sakona da; mugagabea, bere neurtuan. Gauza ederra, inondik ere. Bertsoari denbora eta gogo apur bat eskaini diogun guztioi emango zigun adierazpide kuttun bat, pentsatzeko talaia bat (edo batzuk!) eta beste edozein diziplinatan luzitu ditugun eskarmentu eta gaitasun mordo bat. Hala ere, maila intimoan hain garrantzitsua den horretaz guztiaz gain, bertsoari lotuta jarraitzeko ezinbestekoa den zerbait eman digu ia denoi: lagunarte bat, komunitate bat, kidego bat, familia bat … sare bat.\nBertsogintzan gabiltzala esperientzia ezerosoren bat izanik ere, badugu nora itzuli eta nori kontatua; badugu frustrazio, asetasun, kezka eta pozak norekin banatu, eta banatzeak osatzen ditu (eta gaitu). Gainera, bide hori bi norabidekoa izanik, berdin pozten gara kideen euforiarekin, elkar besarkatzen dugu ipurdiko bat hartzean eta batez ere, elkarrekin ikasten dugu bidean.\nBai, izan liteke txapelketako larritasun usainagatik, baina gero eta gehiago baloratzen ditut sare horiek. Txapelketan izena ematea ideia ona ote zen pentsatzen dabilenari agenda bertso eskolaz betetzen zaio eta bat-batean bere burua barrez harrapatzen du aspaldi ikusi ez zuen lagunak bota duen ateraldiarekin. Eta saio txar baten ostean ere hamasei lagun elkartzen badira afaritan, penak pena izaten jarraituko du, baina garrantziaren eskala berrorekatuko du.\nBestela, bertsogintzan dudatan hasi denari email batez bertso eskola berezirako deialdia helduko zaio, eta borobilean bera bezalako beste hogei kide ri (eta gaurtik konplizeri) begira jarrita, hor egoteak bakarrik dagoeneko merezi duela sentituko du. Eteten hasitako hariak indartu ahalko ditu eta hari berriak gehitu sareari; ez baita berdin lotzea eta eustea.\nBertsoa ez da plazako bertsogintza (bakarrik). Bertsoa beti izango da nire parte, askorena bezala; baina ez nioke bertsogintzari eutsiko sareengatik ez balitz. Ez nioke txapelketari ilusioz begiratuko, konpartitzeko kide mordo bat eskaini ez balizkit. Eta ez nituzke hainbeste gazte hain indartsu eta gogotsu sumatuko, guk geneuzkan sareak eta bertso udalekuetakoak edo sormen egonaldietakoak ehundu ez balituzte. Damuak mamu, sarea bera da amu.\nTags: bertso komunitatea bertsogintza bertsolariak bertsozalea Sareengatik ez balitz zaintza


Digestio Aparatua - Coggle Diagram Coggle\nDigestio Aparatua - Coggle Diagram\nDigestio kimikoa urdailean\nUrdaila digestio-hodiaren zabaltze bat da, hestegorrira kardien bidez konektatzen dena (beti irekita dagoen balbula) eta heste meharrera piloroaren bidez lotzen dena (beti irekita ez dagoen balbula).\nUrdailean urdaileko digestioa egiten da. Horrela, barruko hormak estaltzen dituzten guruinek urin gastrikoak jariatzen dituzte, eta, elikadura-boloarekin nahastean, kimo izeneko masa jariakorragoa sortzen dute.\nUrin gastrikoek honako hauek dituzte:\nPepsina. Digestio-entzima, proteinen digestioa hasi eta aminoazido bihurtzen dituena.\nAzido klorhidrikoa, elikagaien germenak hiltzen dituena eta pepsinak bere funtzioa betetzen laguntzen duena. Azido klorhidrikoak urdailari kalterik ez egiteko, hormak mucusez estalita daude.\nUrdaileko hormak oso gihar indartsuz osatuta daude, eta urdailari mugimendu mekanikoak egitea ahalbidetzen diote, elikadura-boloa urin gastrikoekin ongi nahas dadin eta kimoa osa dadin. Zenbat eta denbora gehiago eman kimoak urdailean, orduan eta zuku gastriko gehiago jariatzen da eta elikagaiak hobeto digeritzen dira. Adibidez, gantzek eta proteinek luzaroan egon behar dute urdailean gluzidoek baino digeritzeko.\nUrdaileko digestioa amaitu denean, piloroa irekitzen da eta kimoa heste meharrera pasatzen da.\nDigestio kimikoa heste mehean\nHeste meharra hodi luze bat da, urdaila piloroaren bidez eta heste lodiarekin balbula ileozekalaren bidez lotzen duena.\nHeste meharra hiru zatiz osatuta dago: duodenoa, yeyunoa eta ileona.\nDuodenoak 25 cm inguruko luzera du. Hemen, hesteetako zelulek jariatzen dute hesteetako zukua, zeinak entzima ugari baititu, eta gai dira elikagaia digeritzeko eta deskonposatzeko, xurgatu ahal izateko eta, ondoren, odolera pasatzeko. Horrela, gorputzak jakietatik behar dituen mantenugai guztiak xurgatu ahal izango ditu.\nGainera, duodenora pankreako zukuak isurtzen dira, pankreak sortzen dituenak, eta gibelak egiten duen behazuna. Horiek lagundu egiten dute digestioa egiten eta kilo izeneko «ahia» osatzen. Kiloa kimoa zuku pankreatikoekin eta behazunarekin elkartzean sortzen den nahasketa da.\nHesteetako zukuak eta pankreako zukuak entzimak dituzte (lipasa, amilasa eta proteasa), lipidoei, gluzidoei eta proteinei erasotzen dietenak, hurrenez hurren.\nBehazuna behazun-besikulan pilatzen da eta duodenora isurtzen da elikagaiek gantz ugari dutenean. Behazuna gai da gantzak emultsionatzeko, hau da, sakabanatuta mantentzen diren tanta txiki bihurtzeko. Horrela, erraztu egiten da zuku pankreatikoak duen lipasaren eragina.\nPankreak sabelean dagoen organo bat da, urdailaren azpian.\nPankreak funtzio bikoitza du:\nHormonak sortzen ditu, hala nola intsulina eta gluzagoia, eta horien funtzioa sistema endokrinoari eskainitako gaian ikusiko da.\nZuku pankreatikoa eratzen du, eta behazunarekin eta hesteetako zukuarekin nahastean, kiloa eratzen du.\nGibelak behazuna sortzen du, eta behazun-besikulan biltegiratzen da. Behazunak gantzak emultsionatzeko balio duten behazun-gatzak ditu (entzimak ez direnak). Gainera, behazunak pigmentuak ditu, hala nola bilirrubina (gorria) eta biliverdina (berdea), hemoglobinaren degradaziotik datozenak, gorotz fekalei kolore bereizgarria ematen dietenak.\nBestalde, gibelak beste funtzio bat ere badu: organismoarentzat kaltegarriak izan daitezkeen substantziak desagerraraztea odoletik. Gero, substantzia toxiko horiek kaltegabe bihurtzen ditu. Adibidez, gibelak alkohola kentzen du odoletik.\nDigestio-entzimak elikagaia deskonposatzeaz arduratzen dira, beste substantzia kimiko batzuek lagunduta. Entzima eta substantzia horiek digestio-hodiaren paretek eta erantsitako guruinek bereizten dituzte.\nDigestio kimikoa ahoan ere gertatzen da, listua duen amilasa entzima gluzidoak kimikoki digeritzen hasten denean. Gainera, hortzek eta hizkuntzak lagundu egiten dute digestio kimiko horretan, bere ekintza mekanikoarekin (digestio mekanikoa).\nDigestio kimikoko prozesu garrantzitsuenak urdailean eta heste meharrean garatzen dira. Prozesu horretan, pankreak eta gibelak ere parte hartzen dute.\nDigestio mota hori, hizkuntzan ez ezik, hestegorrian ere gertatzen da. Hestegorriaren funtzioa elikadura-boloa urdailera iristea da, mugimendu peristaltikoei esker. Mugimendu horiek hestegorriko hormetako muskuluen uzkurdurak eta dilatazioak dira, eta oratzeaz, nahasketaz eta elikadura-boloa urdailerantz aurrerarazteaz arduratzen dira.\nElikadura-boloa, hestegorria igaro ondoren, urdailera iristen da. Hestegorria urdailari lotzen zaio gihar indartsu baten bidez, bihotzeko esfinterra edo kardiak. Kardiak balbula bat bezala jokatzen du, elikagaiak urdailean edukitzeaz arduratzen dena eta hestegorrirantz eta ahorantz atzera egitea eragozten duena.\nDigestio Aparatua eta Osasuna\nDigestio-aparatuarekin lotutako nahasmenduak arrazoi askorengatik gertatzen dira, baina gehienetan higiene faltagatik eta elikadura-ohitura txarrengatik. Digestio-aparatuko gaixotasun nagusiak honela sailka daitezke:\nHortzetan gertatzen diren arazoetako bat txantxarra da. Txantxarra ahoan bizi diren bakterioek sortzen dute, eta hortzen gainazalean bakterio-plaka eratzen dute. Mikroorganismo horiek janari-hondarrez elikatzen dira eta hortzetako esmaltea erasotzen eta suntsitzen duten azidoak sortzen dituzte. Une bat iristen da esmaltea suntsitzen denean, hain da handia esmaltea zeharkatu eta dentinara iristen dela, eta, ondoren, mamia erasotzen duela.\nTxantxarra saihesteko aholkuak:\nJan ondoren hortzak garbitzea.\nDentistarengana aldizka joatea.\nEz erabili gehiegi azukre asko duten gozoak edo edariak.\nAhoaren beste arazo bat hortz-plaka da. Hortz-plaka hortzetan pilatzen den geruza mehe, garden eta itsaskorra da. Hortz-plaka hori kendu ezean, metatu, gogortu eta sarro bihurtzen da. Sarroak arazoak sortzen ditu hortzen eta hortzoien osasunean, eta orbanak agertzen dira hortzetan. Hortz-plakak gingibitisa ere eragin dezake, hantura mingarria baita hortzoientzat, eta odoletan jartzen ditu. Neurririk hartu ezean, gingibitisak piorrea edo periodontitisa eragin dezake. Piorrean ez da hortzoia bakarrik kaltetzen, hortzak eusten dituen hezurra kaltetzen da, eta, ondorioz, hortz-piezak galtzen dira.\nHortz-plaka saihesteko aholkuak:\nHortzak garbitzea otordu bakoitzaren ondoren.\nHortz-haria aldizka erabiltzea.\nHesteetako igarotzako gaixotasunak\nidorreria da gorozkiak gaizki ebakuatzea dakarren nahasmendua, jario gutxikoak direlako. Heste lodia gutxi mugitzen delako eta ura gehiegi xurgatzen delako gertatzen da (digestioaren hondarrek luzaroan irauten dutelako heste lodian). Landare-produktu gutxiko elikadurak eta sedentarismoak eragin ohi dute. Gaixotasun honen irtenbidea zuntz ugariko elikagaiak kontsumitzea eta kirola egitea litzateke.\n→ Gastroenteritisa edo kolitisa urdaileko eta heste meharreko hantura da, parasitoek, birusek edo salmonella bezalako bakterioek sortua. Sabeleko mina, beherakoa edo gorakoak dira sintomak. Hori tratatzeko, dieta biguna hartu behar da, eta bakterioek eragiten badute, antibiotikoak eman.\nbeherakoa hesteetako igarotzako beste gaixotasun batzuen sintoma bat da. Heste lodia asko mugitzen denean eta gorotz likido eta ugariak sortzen dituenean gertatzen da. Nahasmendu horrekin batera, likido asko gal daitezke, eta gorputza deshidratatu egiten da. Beherakoa egoera txarrean dagoen janaria kontsumitzeagatik, infekzio batengatik edo elikagai batzuekiko intol\n→ apendizitisa apendizearen heste lodiko hantura txiki bat da. Sintomak hauek dira: sabelaldearen eskuinaldeko min handia, goragalea, gorakoak eta sukarra. Operatzen ez bada, hesteak zulatu ditzake.\n→ zirrosia gibeleko zelulen suntsipena da. Edari alkoholdunak maiz hartzen direnean eta hepatitisa bezalako gaixotasunen ondorioz.\n→ Kalkuluak edo behazun-harriak metaketa solido eta gogorrak dira, eta behazun-besikulan eta behazun-irteerako hodietan metatzen dira. Hodi horietako bat buxatzen badute, behazun-koliko bat sortzen da, eta horrek min handia eragiten du sabelaldearen eskuinaldean.\n→ hepatitisa birusek eragindako gibelaren hantura, alkohol gehiegi hartzea edo botika batzuk hartzea da. Gaixotasun honen sintomak ikterizia (begiak eta azala horitzea), goragalea, gorakoak edo gosea galtzea dira.\nGiza gorputzak mantenugaiak eta energia behar ditu bizitzeko. Elikagaiak irensten ditugu energia hori lortzeko. Janaria substantzia kimiko sinpleagoetan banatu behar da gorputzak mantenugai gisa erabili ahal izateko. Prozesu horri guztiari digestioa esaten zaio, eta digestio-aparatua arduratzen da digestioa egiteaz.\nDigestio-aparatuak bi zati ditu:\nHestegorria elikagaia pasatzen den hodia da, faringea urdailarekin lotzen duena.\nUrdaila hestearen eta hestearen artean dagoen digestio-hodiaren zabaltze bat da. Hormetan, urin gastrikoak jariatzen dituzten guruinak ditu, digestioan parte hartzen dutenak.\nFaringeak ahoa hestegorriarekin lotzen du. Digestio-aparatuan eta arnas aparatuan ohikoa da hodi hori.\nHeste meharra. 6-7 metroko hodi mehea, urdaila heste lodiarekin lotzen duena. Hiru zati ditu: duodenoa, yeyunoa eta ileona.\nAho-barrunbeak edo ahoak mihia eta hortzak ditu. Bertara isurtzen da listu-guruinetatik datorren listua.\nHeste lodia, gutxi gorabehera 1-1,5 m-ko hodia, digestio-hodiaren azken zatia da. Itsuak,\nDigestio-hodiak 9 metroko luzera du eta forma aldakorra. Ahoan hasi eta uzkian amaitzen da. Honako zati hauek ditu:\nUzkia digestio-hodiaren azken muturrean dagoen zulo bat da. Gorozkien kanporatzea kontrolatzen duen borondatezko muskulu (esfinter) batez osatuta dago.\nDigestio-guruinek digestio-hodira isurtzen dituzte jariakinak. Hauek dira guruin erantsiak:\nUrdail-guruinek urdaileko urin gastrikoak egiten dituzte.\nHesteetako guruinek hesteetako zukuak jariatzen dituzte.\nListu-guruinek listua sortzen dute, eta ahotik jariatzen dira.\nPankreak duodenora isurtzen duen zuku pankreatikoa jariatzen du, heste mehearen zati bat.\nGibelak behazuna sortzen du, eta hori beharrezkoa da koipeak digestionatzeko.\nDigestio-prozesuan fase hauek bereizten dira:\nDigestioa: etapa horretan, elikagaiak substantzia sinpleagoak bihurtzen dira (mantenugaiak), eta zelulek xurgatu eta aprobetxatu egiten dituzte.\nXurgapena: digeritutako mantenugaiak organismoak xurgatzen dituen eta gorputzeko zelula guztietara garraiatzen dituen fasea, odol-hodien bidez.\nIrenstea: digestio-aparatuan elikagaia sartzen den fasea da. Ahoan egiten da, eta elikagaiak murtxikatzeko, listurik gabe uzteko eta irensteko prozesuak ulertzen ditu.\nEgestioa edo kanporatzea: elikagaietatik datozen substantziak, digeritzen ez direnak edo aprobetxatzen ez direnak, gorozki fekal moduan kanporatzen diren etapa.


naiz: agenda - Loraldia festibala: «Udagoienean loratzen da»\n2020/09/26 - 2020/10/22\nOsasun alertak Bilboko Loraldia Festibalaren seigarren edizioa gelditu eta sei hilabetera, Loraldia Udagoiena ospatuko da, irailaren 26a eta urriaren 22ra bitartean, «Udagoienean loratzen da» lelopean. Berritasun bat dakar jaialdiak: hiru eguneko esperientzia digitala eskainiko du, oraingo mugak gaindituz.\nEz da izan erraza, baina «sormena da irtenbidea» leloa aldarrikatu eta Festibala berreskuratu da. Hala, Loraldia Festibaleko Udagoieneko edizioak euskal kultura izango du oinarri. Euskal Herriko zein nazioarteko pertsonak ekarriko ditu gurera, Loraldiaren sormenak ez baitu mugarik.\nIrailaren 26an hasi eta urriaren 22ra arte luzatuko da udazkeneko Festibala. Oraingo honek, gainera, berrikuntza izugarria dakar; ohiko zuzeneko ikuskizunez gain, esperientzia digitala eskainiko baitu. Izan ere, aro berriari bide berriak dagozkio. ‘Esperientzia Digitala’ izena eman dio proposamen berriari Loraldia Kultur Elkarteak, streaming bidezko ekintza eta ikuskizunen erretransmisioa baino gehiago izango direlako, bai Loraldiaren nola EITBen web orrialdeen bidez.\nLehenengoa urriaren 4an izango da, ‘Kanta batek mundua eral dezake?’ galderari erantzuteko. Noam Chomskyren ‘Manipulazio mediatikoaren 10 estrategiak’ abiapuntu hartuta, Harkaitz Cano idazlearen, Petti musikariaren eta Ana Galarraga aurkezlearen arteko solasaldia izango da.\nBigarren hitzordua urriaren 8an finkatu da. Alos Quartet laukoteak ‘Lau’ izeneko diskoa kaleratu du aurreko urtean eta horrekin batera taldearen 20. urteurrena ospatuko du Loraldia\nSormen festa honetara bi dantza unibertso gonbidatu dituzte: alde batetik, Aukera Dantza Konpainia; bestaldetik, Amaia Elizaran, dantza garaikidearen irudimena eszenaratzeko. Eta, beraiekin batera, musikari lagun apartak: Oskorri taldeko kide ohi batzuk, Gorka Hermosa eta Aitor Etxebarria, besteak beste.\nHirugarrena eta azkena urriaren 18an izango da, ‘Gure herriaren soinu banda lelopean. Mikel Urdangarinek solasaldia eta kontzertua eskainiko du, lehenengoa Ilaski Serranoren laguntzaz. Kantautorea lehenengoz bakarrik pianoarekin arituko da oholtzan iluntzean eskainiko duen kontzertuan. Horrez gain, hitzordu honetan ez dira faltako lagunak: Karmele Jaio, Elizabeth Macklin eta Txani Rodriguez.\nEsperientzia digitalak eskainiko dituen ikuskizunez gain, ohiko zuzeneko hamaika ekitaldi izango dituzte. Diziplina anitz, askotariko formatuak eta mota ezberdinetako ekintzak burutuko dira. Udazkeneko edizioan teatroa, dantza, musika, literatura, artea eta bertsolaritza presente izango dira. Euskal kulturaren adierazpen berritzaileenak plazaratuko dira.\nUrriaren 4an ‘Manipulazio estrategiak’ ikuskizuna izango dute. Pentsamendua, poesia eta doinua batzen dituen egitasmoa aurkeztuko du Pettik, goi mailako musikariz inguratuta. Hain zuzen, hedabideek gizartea manipulatzeko erabiltzen dituzten estrategiak identifikatu zituen Noam Chomskyk pentsalariak. Hamar estrategia destilatu, eta poesia bihurtu ditu Harkaitz Canok.\nUrriaren 8an Alos Quartet taldeak bere 20. urteurrena ospatzeko kontzertua eskainiko du, esan bezala. Urriaren 16an, Bob Dylan artista eta literaturgilerik bikainenetakoaren omenez antolatutako ikuskizunaz gozatuko dute Bidebarrieta liburutegian. Bertan Minessotako kantautorearen zenbait kantu hilezkorren letrak euskaraz entzun ahal izango dira. Iker Diaz Letamendi aktoreak (itzulpengintzaz ere arduratu da) errezitatu egiten ditu, Adolfo Garcia perkusionistak pultsu literarioari eusten dion bitartean.\nHurrengo egunean aurkeztuko du Thierry Biscary kantari baxe nafarrak ‘Muda’ izeneko proposamen artistikoa Itsasmuseum-en. Uxue Alberdi, Jon Benito, Itxaro Borda, Xabier Euzkitze eta Jon Maiaren hitzak erabili ditu abestiak ehuntzeko. Proiektu honen musikari gehienek musika tresna sokadunak jotzen dituzte: gitarrak, mandolina, kontrabaxua, txeloa eta eskusoinua eszenan izango dira.\nEta urriaren 18an Mikel Udangarinen kontzertua izango da Euskalduna Jauregian. Esan bezala, pianoan arituko da oraingoan Urdangarin. Errepertorio zaharra izango du abiapuntu, azken bi urteetan ondutako bertsioak plazaratzeko asmoarekin baina sorkuntza berri zenbaiti uko egin gabe.\nIñigo Astiz idazlearen ‘Analfabetoa’ liburua ixten duen testua oinarri hartuta, mende honen mamuei eta itxaropenerako zantzuei eskainitako poema irakurketa eszenikoa prestatu dute Astizek berak eta Mikel Ayerbek: ‘Högeitavat’. Irailaren 26an egingo dute Itsasmuseum-en.\nIrailaren 30ean, Xabier Berasaluze, Leturiaren ‘Tarrapatan. Pandero baten ibilbidea!’ liburuari buruzko solasaldia izango da Itsasmuseumen. Astebetean panderoa ikasteko metodoa eta DVDa eskaintzen du liburu honek.\nLiteraturarekin jarraituko dute urriaren 7an, Iñaki Sotoren ‘Suak pizten direnean’ poesia liburuaren aurkezpena izango da. Liburu bi horien aurkezpenerako Elkar Fundazioaren laguntza izan dute. Oraingoan, espazio eta aforo mugak gainditzeko, Itsasmuseumen egingo dituzte aurkezpen hauek.\n‘Hariak’ ikuskizunearekin jarraituko dute. Yoseba Peña idazlearen nobela batetik abiatuta sortu da sentikaria eta emakumea. Lau emakumeren bizitza-pasarteak hartuko ditu kontagai urriaren 10ean Itsasmuseumean bertso, testu literario, kanta eta audiobisualen bidez. Horretarako, Rafa Rueda, Iraia Elias, Nahikari Gabilondo eta Yoseba Peña izango dira elkarrekin.\nUrriaren 14an, poema berriak plazaratuko ditu Miren Agur Meabek Bidebarrieta liburutegian, ‘Nola gorde errautsa kolkoan eztulik egin gabe’. Egilearen ohiko gaiak azalduko zaizkigu: oroitzapenen gaurkotzea, nortasunaren berrespena, indarkeriazko ekintzekiko ardura edota hitz poetikoaren balioa eta eginkizuna.\nEta literaturarekin amaitzeko, urriaren 22an, ‘Muga’ proiektua ikusteko aukera izango da Euskararen Etxean. Xabier Montoiaren ‘Anfetamiña’ liburutik abiatzen da. Berez, disziplina anitzeko ikuskizuna da. Poesia, musika eta ikus-entzunezkoak batzen dituen ekinaldi artistikoa, hain zuzen. ‘Anfetamiña’ izan zen Xabier Montoiaren lehen poema liburua eta Alberto Gonzalez musikariak kanta bihurtu. Horrez gain, proiektua burutzeko Iñigo Romera (Cancer Moon, El Inquilino Comunista...), Iñigo Eguillor (Gringo, Trampas...) eta Itziar Beristain (taldearen ahotsa) batu ditu. J.A. Goñi Areta Juxe argazkilaria izan da proiekzioen irudien egilea.\nDantza, antzerkia eta bertsolaritza\nUrriaren 9an, ‘Diagonalean zehar’ koreografia plazaratuko du Mizel Theret iparraldeko dantza sortzailerik garaikidenetakoak. Esku pilotarien keinua du abiapuntu.\nUrriaren 1ean eta 2an ‘Lurrun minez’ izeneko antzezlana eskainiko da La Fundicion-en. Orain dela urte bete, Galder Perezek idatzi zuen gidoia eta orain estreinaldia dator. Sauna batean hiru gizon elkartuko dira eta horien arteko hitz-aspertuan hainbat gaiez eztabaidatuko dute. Nabarmenduko dugu Joseba B. Lenoir musikagilearen presentzia teatro lanean.\nEta, azkenik, urriaren 11n, Garbiñe Ubeda idazleak etorkizunari buruz idatzitako ‘Zaharkitze programatua’ izeneko testuaren gainean inprobisatuko dute Maddalen Arzallus eta Onintza Enbeita bertsolariek Guggenheim Bilbao Museoan. Testuaren irakurrialdiari Don Inorrez taldeak jarriko dio soinu banda.


Construcciones Mariezcurrena - Eremu eszeniko eta kulturala aire zabalean\nProiektuaren egileak: Maite eta Idoia Damboriena - DOARQ\nSustatzailea: Elizondoko Udala\nAdjudikazioaren zenbatekoa (BEZ barne): 478.097,69 euro\nHasiera-data: 2.010ko apirila\nAmaiera-data: 2.010ko ekaina\nKokalekua: Elizondo (Nafarroa)\nObraren zuzendaritza: DOARQ - Julián Damboriena\nForuen Enparantza bere kalitate, izaera eta berezitasunarengatik eremu urbano bikaina da. Asmoa gune estalia osatzen duten pieza artikulatuak kokatuta, bankuak harmaila modura jarrita eta hiri-altzariak eta begetazio puntuala erabilera eszenikoa eta kulturala bultzatzeko kokatuta eremu diafano bat sortzea zen.\nObrekin hasteko elementuak eta Baztaneko harri gorrizko lauzak desmuntatzeaz gain, bananondoak moztu ziren, plazako kioskoa eta harlangaitzezko pareta desmuntatu ziren.\nEspazio eszenikoa lauzatzeko Breinco motako hormigoizko lauza erabili zen, dimentsio ezberdinetako piezekin jolastuz zoruaren ezaugarriak markatzeko: 80/60/12 cm-ko lauza handiak eta 60/40/8 cm-ko lauzak erdigunean, tamaina txikiagokoak 30/20/10 cm eremu pribatuagoetan eta eraikinak babesteko guneetan. Zolatzeko 18 cm-ko lodiera duen hormigoizko zolarria eta legarrezko enkatxozko geruza erabili ziren.\nHalaber, lau pergola gauzatu dira, haietako bi estaliak eta beste bi eguzkitako moduan. Markesinak IPE 400 profilak dituzten lau portiko, 125/4 mm-ko bi habe metaliko eta 100/80/40 uhalak erabili ziren. Kanpoko estaldura dm taularen azal 12-30 mm-ko hidrofugo bat eta 1 mm-ko lodiera duen brontzezko geruza bat da.\nHiri-altzariei dagokienez, Escofet etxeko hormigoizko bankuak, bizkarraldearekin eta gabe, Fontana serieko zakarrontziak eta By-pass motatako iturri bat kokatu dira.\nEremu berdeak eta lorategia espazioen arteko gontz gisa funtzionatzen duten bost eremu laukizuzen ezberdinekin osatu dira. Lur begetal, soropila ereintza eta zuhaizti metro bat jarri zen. Gainera, drainatze sistema bat instalatu zen euria egitean edo ureztatzean soberan geratutako ura husten zela bermatzeko.


“Roboteka”, berritasuna aurtengo lehenengo seihileko gazteentzako ikastaro eta tailerren eskaintzan – Egizu elkartea\n“Roboteka”, berritasuna aurtengo lehenengo seihileko gazteentzako ikastaro eta tailerren eskaintzan\nGetxoko Udalak aurten, otsaila-ekaina epealdirako gazteentzat antolatu diren ekintzen eskaintza ezagutzera eman du. Proposamenak 7 tailer berri aurreikusten ditu eta, nobedade gisa, “Roboteka” izenekoa, Lego piezekin robot bat eraiki eta ondoren, software espezifiko baten bitartez, programatzeko tailerra. Tailer hori 11 eta 17 urte bitarteko gazteentzat zuzenduta dago eta euskaraz egingo da.\nHalere, ohiko ekimenak eskainiko dira, besteak beste, makilaje eta karakterizazioa (Inauterietan “Gauegun” Gaztelekuan egingo dena); sukaldaritza ikastaroa (bizirauten ikasi); munduko jakirik zaporetsuenak (beste herrialdetako platerak egin eta ikasteko eta beste errealitate kultural batzuk ezagutzeko); elikagaien erabiltzailea izateko karneta ateratzekoa; bideoak sortzeko eta, azkenik, irakurketa ulerkor eta azkarreko ikastaroa (irakurketaren abiadura handitzeko eta irakurritakotik ulertutakoaren portzentajea handitzeko).\nEkimen guztiak dohainik dira eta aldez aurretik izena eman behar da online, www.getxo.net/gazteria webgunean, Gazte Bulegoan (Tangora Etxea, Algortako Etorbidea 98) edo 94 466 03 53 telefonoan.\nasier barruetabeña2014-02-18T11:53:10+01:002014-02-18|egizu, ikastaroak, kultur jarduerak, kultura, robotika, tailerrak|0 Comments